Μανιφέστο Γερουλάνου • Η Άποψη\nΑπό Μ.Κ. 15:45 - 13/07/2017 Τελευταία Ενημέρωση 22:51 - 13/07/2017\nΕυθεία επίθεση στην Φώφη Γεννηματά εξαπέλυσε ο πρώην υπουργός επί κυβέρνησης Γιώργου Παπανδρέου, Παύλος Γερουλάνος, αναδεικνύοντας τη διαφωνία του με την Δημοκρατική Συμπαράταξη, υποστηρίζοντας ότι “η Δημοκρατική Συμπαράταξη είναι πολιτικά ανύπαρκτη”.\nΤο άρθρο-μανιφέστο ο κ. Γερουλάνος, το ανήρτησε στο προσωπικό του μπλογκ με τίτλο “Η Υπόεσχεση” και αναδεικνύει και τη διαφωνία του, αλλά και το πως ο ίδιος βλέπει το μέλλον της κεντροαριστεράς.\nΜεταξύ άλλων ο κ. Γερουλάνος τονίζει σε ό,τι αφορά την δημιουργική μεσαία τάξη: “Η μεγαλύτερη πρόκληση που έχουμε μπροστά μας ως Έλληνες μετά την κρίση είναι να ξαναχτίσουμε τη μεσαία τάξη. Μια μεσαία τάξη που νιώθει ασφάλεια από εσωτερικούς και εξωτερικούς κινδύνους, που προοδεύει με συνέπεια στις αρχές, τις αξίες και τις παραδόσεις της χώρας. Μια δημιουργική και δυναμική μεσαία τάξη αποτελεί θεμέλιο μιας σύγχρονης κοινωνίας, δημοκρατίας και οικονομίας. Χωρίς αυτήν η οικονομία μας θα παραμείνει εξαρτημένη από τρίτους που βάζουν το δικό τους συμφέρον πάνω από το δικό μας, η δημοκρατία μας θα παραμείνει αδύναμη και ευάλωτη σε πολιτικούς των άκρων και η κοινωνία μας θα παραμείνει διχασμένη, καθηλωμένη και ανήμπορη. Αυτό σημαίνει ότι η απαίτηση να ανταποκριθούμε στην πρόκληση είναι επείγουσα”.\nΟ κ. Γερουλάνος υποστηρίζει πως είναι αναγκαία η βαθιά αλλαγή στις δομές του κράτους: “Χρειάζεται μια βαθιά αλλαγή στις δομές και τις λειτουργίες του κράτους ώστε να μετατραπεί από γραφειοκρατία που υπηρετεί, κατά κύριο λόγο τον εαυτό της και τους λίγους, σε αποτελεσματικές υπηρεσίες που διασφαλίζουν τα δικαιώματα όλων μας. Από κράτος που δυναστεύει σε κράτος που υπηρετεί τον πολίτη. Ο μύθος των ξένων επενδύσεων που θα έρθουν όταν απαξιώσουμε την αξία των δυνατοτήτων των Ελλήνων είναι αποπροσανατολιστικός αφού κανένας δεν πρόκειται να εμπιστευτεί την ελληνική οικονομία αν δεν την εμπιστευτούμε πρώτα εμείς. Κανείς δεν θα φέρει τα λεφτά του στην Ελλάδα όσο βλέπει εμάς να βγάζουμε τα δικά μας έξω. Με άλλα λόγια, η δημιουργία μιας δυνατής και δυναμικής μεσαίας τάξης δεν είναι οικονομική διαδικασία. Είναι πολιτική. Και πρέπει να ξεκινήσει τώρα, ακόμα και με αρνητικούς ρυθμούς ανάπτυξης”.\nΣε άλλο σημείο του μανιφέστου Γερουλάνου ασκείται κριτική στη Νέα Δημοκρατία, την οποία χαρακτηρίζει ως ένα συντηρητικό, ολιγαρχικό κόμμα με δουλείες προς τα άκρα.\nΑναφερόμενος στον ΣΥΡΙΖΑ ο πρώην υπουργός υποστηρίζει πως δεν είχε ποτέ σχέδιο για την ελληνική κοινωνία. “Αποτελεί ένα μονοδιάστατο πολιτικό μόρφωμα, που υπηρετεί ιδεοληψίες και δογματισμούς με ακαδημαϊκές και παλαιοκομματικές ρίζες, με αποτέλεσμα να παραμένει εξαρτημένο από δουλείες μιας αντιδραστικής και συντηρητικής, όχι προοδευτικής, Αριστεράς”. Αντίθετα αναφέρεται στο ΠΑΣΟΚ του 1981 υποστηρίζοντας πως ήταν το μόνο κόμμα που είχε πλαίσιο για την μεσαία τάξη.\nΒέβαια ο κ. Γερουλάνος ασκεί κριτική και στις κυβερνήσεις του ΠΑΣΟΚ. Χαρακτηριστικά αναφέρει: “Στα χρόνια που κυβέρνησε το ΠΑΣΟΚ έγιναν πολλά σωστά και πολλά λάθη και η ιστορία του κόμματος, μέχρι σήμερα τουλάχιστον, θα απασχολήσει φίλους και εχθρούς για δεκαετίες. Κυρίως διότι, εκ του αποτελέσματος, το όραμά μας για μια πραγματικά ελεύθερη κοινωνία δεν έγινε πράξη στο βαθμό που δεσμευτήκαμε. Το κόμμα και οι πολιτικές του, οι άνθρωποι, οι προθέσεις και η αποτελεσματικότητά τους, δοξάστηκαν και λοιδορήθηκαν από όλους μας σε βαθμό που δεν έγινε με κανένα άλλο κόμμα. Ίσως, διότι η μεγάλη πλειοψηφία μας, σε κάποια φάση της ζωής μας, το εμπιστευτήκαμε με πάθος και άρα μόνο με πάθος θα μπορούσαμε να του ασκήσουμε κριτική”.\nΕπίθεση στη ΔΗΣΥ\n“Δυστυχώς για τη χώρα και το χώρο, είναι η πρώτη φορά που η ηγεσία γυρίζει την πλάτη τόσο στο όραμα που θα έπρεπε να μας δίνει κατεύθυνση όσο και στις δημοκρατικές διαδικασίες που θα έπρεπε να χαρακτηρίζουν το Κίνημα σήμερα. Πρώτη φορά από την ίδρυσή του, η σημερινή ηγεσία του ΠΑΣΟΚ, με τρόπο που δεν αξίζει ούτε στην ίδια ούτε στην ιστορία του Κινήματος, έχει αποφασίσει να υποστείλει τη σημαία μας χάριν μιας σημαίας που δεν σημαίνει τίποτα σε κανέναν. Μια σημαία άχρωμη και άοσμη που δεν εμπνέει ούτε τα πάθη αλλά ούτε την αγάπη και τον σεβασμό που εμπνέει η δική μας διότι δεν εκπροσωπεί ούτε την υπόσχεση του 1981 ούτε μια καινούρια.\nΈτσι, μετά από μια Ιδρυτική Συνδιάσκεψη και μια δεύτερη «Συνδιάσκεψη Γνωριμίας», η Δημοκρατική Συμπαράταξη παραμένει κενή πολιτικού περιεχομένου. Και αυτό διότι ακόμα και τα θετικά κείμενα που προέρχονται από τους τομείς στερούνται οραματικού πλαισίου, που θα έπρεπε να προέρχεται από την κεντρική ηγεσία, και δημοκρατικής νομιμοποίησης, που θα έπρεπε να προέρχεται από έναν μεστό και ουσιαστικό διάλογο με την κοινωνία. Πολιτική δουλειά δεν γίνεται. Και κόμμα που δεν δουλεύει πολιτικά δεν μπορεί να ανταποκριθεί στις ανάγκες της κοινωνίας”.\n“Είναι προφανές σε κάθε Έλληνα πολίτη, που μας κάνει ακόμα την τιμή να ασχολείται μαζί μας, ότι η Δημοκρατική Συμπαράταξη ξεκινάει την πορεία της ως ένα νέο κόμμα με ίδια πρόσωπα, αδυσώπητες φράξιες σε σύγκρουση και μικροκομματικές φιλοδοξίες από ανθρώπους που νιώθουν να μεγαλώνουν πολιτικά όσο μικρότερο είναι το κόμμα στο οποίο ανήκουν. Και εξαντλεί τις περιορισμένες του δυνάμεις σε προσωπικούς διαξιφισμούς χωρίς να κάνει ό,τι χρειάζεται για να μεταφράσει τις αρχές και τις αξίες του ΠΑΣΟΚ σε προτάσεις που πάνε την κοινωνία μπροστά. Δεν είναι καλό ξεκίνημα. Ένα τέτοιο κόμμα δεν μπορεί ούτε θα μπορέσει να υπηρετήσει την ελληνική μεσαία τάξη, πόσο μάλλον να την αναγεννήσει. Το εγχείρημα είναι θνησιγενές ακόμα και αν υπηρετήσει βραχυπρόθεσμα τις φιλοδοξίες στελεχών της να κρατήσουν τις καρέκλες τους”.\nΤέλος ο κ. Γερουλάνος εξηγεί γιατί θα παραμείνει στο ΠΑΣΟΚ , αλλά και για ποια πράγματα θα δώσει τις δυνάμεις του, προκειμένου να αλλάξουν, αφήνοντας ανοιχτό το ενδεχόμενο να είναι υποψήφιος για την προεδρία του Κινήματος.\n“Έχω αποφασίσει να μην ακολουθήσω τους συντρόφους μου σε αυτήν την πορεία. Δεν ήρθα και δεν έμεινα στο Πανελλήνιο Σοσιαλιστικό Κίνημα για αυτό. Ήρθα και έμεινα για να υπηρετήσω, με όσους συντρόφους μου θέλουν και μπορούν την υπόσχεση που δώσαμε για μια κοινωνία ελεύθερη και δημιουργική. Για την υπόσχεση που βάζει τον άνθρωπο στο επίκεντρο της πολιτικής, όπως αυτή εκφράστηκε στην ίδρυση του Κινήματος και όχι όπως κακοποιήθηκε από τα στελέχη που σήμερα τρέχουν να σωθούν. Και πιστεύω ακράδαντα ότι η ελληνική κοινωνία έχει ανάγκη από αυτήν την υπόσχεση πιο πολύ από ποτέ.\nΠρώτον, να μεταφράσουμε το όραμα του 1981 σε προτάσεις που αφορούν την κοινωνία σήμερα. Χρειάζεται δηλαδή να δουλέψουμε και πάλι το «πώς» θα πετύχουμε το στόχο μας συνυπολογίζοντας τα λάθη που κάναμε στο παρελθόν και κατανοώντας χωρίς ψευδαισθήσεις γιατί τα κάναμε.\nΔεύτερον, να υιοθετήσουμε ένα νέο καταστατικό που αντιλαμβάνεται το ρόλο ενός σύγχρονου δημοκρατικού και βαθιά ιδεολογικού κόμματος, τη σημασία να συμμετέχουν όλοι όσοι θέλουν και μπορούν και την ανάγκη να αξιοποιήσουμε κάθε στέλεχος όσο φειδωλή και αν είναι η διαθεσιμότητά τους. Η εποχή που ο πολιτικός εθελοντής ήταν το αυριανό ρουσφέτι έχει παρέλθει και χρειαζόμαστε ένα κόμμα ανοιχτό που συμπεριφέρεται στους συνεργάτες του, στα μέλη και τους εθελοντές του, με σεβασμό και τους μιλάει με παρρησία”.\n«Έφυγε» από τη ζωή «μεγάλος» λαϊκός τραγουδιστής (εικόνες)


Μπράβο του! Πρόσφυγας από\nΈνας πρόσφυγας από τη Συρία που ζει και εργάζεται στο Ρέθυμνο βρήκε 1500 ευρώ και χωρίς δεύτερη σκέψη τα παρέδωσε στην αστυνομία.\nΟ πρόσφυγας από τη Συρία λέγεται Κώστας Ψαράκης και, όπως προδίδει το όνομά του, έχει σχέση με τη χώρα μας. Συγκεκριμένα είναι Τουρκοκρητικός που βρέθηκε στη Συρία κατά την ανταλλαγή των πληθυσμών στις αρχές του περασμένου αιώνα.\nΤα τελευταία χρόνια ζει και εργάζεται στο Ρέθυμνο προκειμένου να στείλει χρήματα στην οικογένεια του και τα τέσσερα παιδιά του, που βρίσκονται στη Συρία. Παρά το γεγονός ότι είναι άνθρωπος που πασχίζει για το μεροκάματο δεν σκέφτηκε ούτε στιγμή να κρατήσει τα χρήματα που βρήκε στο δρόμο.\nΘεώρησε ότι κάποιος θα τα έχει ανάγκη και φρόντισε να παραδώσει το πορτοφόλι με τα 1500 ευρώ στην αστυνομία προκειμένου να φτάσουν στον άνθρωπο που τα είχε χάσει.\nNews Αστυνομία Πρόσφυγας


Εστιατόριο - Acantha Boutique Hotel | Ερείκουσα\nΕστιατόριο\tFranca Iapicca\t2019-12-04T11:33:30+00:00\nH Iταλία στο πιάτο σας\n“One cannot think well, love well, sleep well, if one has not dined well” έλεγε η Βιρτζίνια Γούλφ και εμείς δεν μπορούμε παρά να συμφωνήσουμε. Στο ξενοδοχείο Acantha δίνουμε σημασία σε κάθε λεπτομέρεια όταν ειδικά όταν πρόκειται για το φαγητό. Είτε είναι το πρωινό, το γεύμα ή το δείπονο χρησιμοποιούμε αποκλειστικά τοπικά φρέσκα προϊόντα από το μποστάνι μας. Τα φρέσκα θαλασσινά και τα ψάρια είναι πιάτα που πρέπει οπωσδήποτε να δοκιμάσετε καθώς τα διαλέγουμε από ψαράδες της περιοχής. Χρησιμοποιούμε στα πιάτα μας προϊόντα ΠΟΠ και ΠΓΕ και είμαστε πάντοτε πρόθυμοι να εξυπηρετήσουμε κάθε διατροφική ανάγκη και ιδιαιτερότητα.\nΞεκινήστε την ημέρα σας με ένα υγιεινό πρωινό. Το μπουφέ πρωινό του Acantha σερβίρεται με θέα το Ιόνιο Πέλαγος. Εκεί μπορείτε να απολαύσετε τις μοναδικές δημιουργίες του chef μας.\nΘέλετε έναν ποιοτικό καφέ ή ένα δροσιστικό κοκτέιλ; Το μπαρ μας είναι ανοιχτό καθόλη τη διάρκεια της μέρας. Η κάβα μας αποτελείται από εξαιρετικά κρασιά (ελληνικά και διεθνή) έτσι ώστε να συνοδεύουν το γεύμα σας με τον καλύτερο τρόπο. Το μπαρ είναι το κατάλληλο μέρος για να χαλαρώσετε κατά τη διάρκεια του απογεύματος. Επιπλέον, κατά τη διάρκεια της μέρας, η υπηρεσία παραλίας σας επιτρέπει να απολαύσετε τη θάλασσα και τον ήλιο λίγο όσο εσείς το επιθυμείτε. Κάντε ένα γευστικό διάλειμμα με σαλάτα, κρύα πιάτα ή ένα ελαφρύ σνακ.\nΤο μεσημεριανό και το δείπνο σερβίρονται στον κήπο δίπλα στη θάλασσα και είναι εμπνευσμένο από τη μεσογειακή παράδοση. Φρέσκο ψάρι, λαχανικά, ζυμαρικά και ποικιλία από κρεατικά που μαγειρεύονται καθημερινά.\nΌταν πέφτει ο ήλιος, το δείπνο σερβίρεται με φόντο το Ιόνιο ή μπορείτε να δειπνήσετε στον κήπο, στο κιόσκι ή ακόμα και στην παραλία. Απολαύστε ένα δροσιστικό ποτήρι κρασί υπό τον ήχο των κυμάτων ή την μαγευτική θέα από τον κήπο μας. Γευτείτα τις γκουρμέ δημιουργίες της chef μας που σερβίρονται κατά τη διάρκεια του δείπνου. Επιπλέον, το εστιατόριο μας μπορεί να γίνει ο απολύτως ιδιωτικός προορισμός για όσους θέλουν να γιορτάσουν μια σημαντική επέτειο ή προτιμούν την ιδιωτικότητα τους κατά τη διάρκεια των διακοπών.\nΚλείστε τώρα τις διακοπές σας!


ORL ATHENS CLINIC | Απώλεια ακοής απο έκθεση σε θόρυβο\nΑΡΧΙΚΗ/ ΑΡΘΡΑ/ Απώλεια ακοής απο έκθεση σε θόρυβο\nΗ απώλεια ακοής απο έκθεση σε θόρυβο ορίζεται ως η απώλεια ακοής προκαλούμενη απο βραχεία ή μακρόχρονη έκθεση σε ήχους υψηλής έντασης.\nΟι ασθενείς που υπέστησαν τραυματισμούς του ωτός απο έκρηξη οδηγούν γενικά σε βλάβη του έσω ωτός με συνακόλουθη ρήξη του τυμπάνου και συχνότερα σε διάσπαση της οσταριώδους αλυσίδας. Αυτό οδηγεί σε μονόπλευρη ή αμφοτερόπλευρη, μετρίου ή μεγάλου βαθμού μεικτού τύπου βαρηκοία με ωταλγία, εμβοές και συχνά με αιθουσαία συμπτώματα. Κατα το χρόνο της εξέτασης διαπιστώνεται συχνά ορώδης ωτίτιδα.\nΗ θεραπεία είναι χειρουργική σε περιπτώσεις πλήρους απώλειας ακοής και επί υποψίας ρήξης στρογγυλής ή ωοειδούς θυρίδας και εφαρμόζεται τυμπανοανάσπαση και στεγανοποίηση του συριγγίου. Σε περίπτωση ρήξης της τυμπανικής μεμβράνης εφαρμόζεται μυριγγοπλαστική, τυμπανοπλαστική. Η χειρουργική θεραπεία πρέπει να συνδυάζεται με χορήγηση υπερβαρικού οξυγόνου η οποία είναι πολυύ σημαντική στη συντηριτική θεραπεία. Εάν παρουσιάζεται τα παραπάνω συμπτώματα μην διστάσετε να επικοινωνήσετε με την κλινική μα


Ξενοδοχεία κοντά σε York Little Theatre - Βρείτε προσφορές ξενοδοχείων\nΞενοδοχεία κοντά σε York Little Theatre\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε York Little Theatre. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε York Little Theatre παραπάνω.\nΞενοδοχεία κοντά σε Sovereign Bank StadiumΞενοδοχεία κοντά σε Strand-Capitol Performing Arts CenterΞενοδοχεία κοντά σε Springettsbury Township ParkΞενοδοχεία κοντά σε Pullo Family Performing Arts CenterΞενοδοχεία κοντά σε York City Ice ArenaΞενοδοχεία κοντά σε York Township ParkΞενοδοχεία κοντά σε William H Kain county parkΞενοδοχεία κοντά σε York RevolutionΞενοδοχεία κοντά σε LCBC YorkΞενοδοχεία κοντά σε Greek Church Of The AnnunciationΞενοδοχεία κοντά σε York Twp ParkΞενοδοχεία κοντά σε Cherry Lane CourtΞενοδοχεία κοντά σε Agricultural & Industrial MuseumΞενοδοχεία κοντά σε U.S. Weight Lifting Hall of FameΞενοδοχεία κοντά σε Foundry Prk


Βόνιτσα: Εντοπίστηκαν οι δράστες του ξυλοδαρμού Πακιστανών :: left.gr\n12:25 | 18.08.2012\nΟι Πακιστανοί πριν από λίγες μέρες δέχτηκαν άγρια επίθεση από ομάδα νεαρών στον χώρο που διέμεναν, με αποτέλεσμα να χρειαστεί η νοσηλεία τους στο νοσοκομείο της Πρέβεζας. Μετά την έξοδό τους κλήθηκαν από την αστυνομία να δώσουν καταθέσεις και μετά την προσαγωγή κάποιων νεαρών αναγνώρισαν δυο από τους δράστες της επίθεσης σε βάρος τους.\nΗ αστυνομία σχημάτισε δικογραφίες και τις απέστειλε στον αρμόδιο εισαγγελέα Λευκάδας. Οι δυο νεαροί δεν συνελήφθησαν λόγω παρέλευσης του αυτοφώρου.\ntags: εγκληματικότητα, μετανάστες, μεταναστευτικό


Τρίτη «στροφή» με μικτές ομάδες στο Ε.Α.Κ. - Δημοκρατική της Ρόδου\nΤρίτη «στροφή» με μικτές ομάδες στο Ε.Α.Κ.\nΤουρνουά beach volley για μικτές ομάδες διοργανώνει στο Δημοτικό Αθλητικό Κέντρο «Καλλιπάτειρα» στις 10 και 11 Αυγούστου η Τοπική Επιτροπή Βόλεϊ Δωδεκανήσου. Πρόκειται για το 3ο τουρνουά του φετινού Πανδωδεκανησιακού Πρωταθλήματος Μπιτς Βόλεϊ και πραγματοποιείται με την στήριξη της Περιφέρειας Νοτίου Αιγαίου, της ναυτιλιακής εταιρίας BLUE STAR FERRIES, του Δημοτικού Οργανισμού Πολιτισμού και Αθλητισμού Ρόδου, του Δήμου Κω και των επιχειρήσεων ‘10GR Hotel & Wine Bar’, ‘BARDOS WOOD – Εμπόριο Ξυλείας, ‘Ιβίσκος -Fine Foods’, ‘Ξυλοσοφία – ξυλουργικές εργασίες’, ‘Hedera Print House’, ‘Vargas Sport’, ‘Κυριακούλης – Νερά Μήλος’, ‘Exis – sport events’, ‘Ψητόπολις – ψητοπωλείο’, ‘Αντώνης – γενικές οικοδομικές εργασίες’ ‘G-Liv, Γιώργος Λιβανόπουλος – Εμπόριο τουριστικών ειδών’ και CIEL café. Οι δηλώσεις συμμετοχής λήγουν την Παρασκευή 9 Αυγούστου στις 14:00 και οι ομάδες που επιθυμούν να αγωνιστούν στο τουρνουά μπορούν να δηλώσουν συμμετοχή συμπληρώνοντας την ηλεκτρονική φόρμα συμμετοχής στο www.12volley.gr.\nΔεύτερη «πράξη» στο Πανδωδεκανησιακό πρωτάθλημα beach volley Το ερχόμενο σαββατοκύριακο 20 και 21 Ιουλίου θα πραγματοποιηθεί στο Δημοτικό Αθλητικό…


Δ. Βέροιας: Χωρίς προβλήματα οι εμβολιασμοί της κινητής μονάδας του ΕΟΔΥ στα Πιέρια - 173 εμβλολιάστηκαν, οι 22 με πρώτη δόση\nΑρχική σελίδαΚοινωνίαΔ. Βέροιας: Χωρίς προβλήματα οι εμβολιασμοί της κινητής μονάδας του ΕΟΔΥ στα Πιέρια - 173 εμβλολιάστηκαν, οι 22 με πρώτη δόση\nInveria.gr 11/17/2021 11:37:00 π.μ.\nΔελτίο Τύπου από Δ. Βέροιας: Χωρίς προβλήματα και με ικανοποιητική την προσέλευση των δημοτών ολοκληρώθηκαν το απόγευμα της 16ης Νοεμβρίου 2021 οι εμβολιασμοί κατά της Covid-19 από την Κινητή Μονάδα του ΕΟΔΥ, σε κοινότητες της Δ.Ε. Μακεδονίδος του Δήμου Βέροιας.


ΑΘΛΗΤΙΚΟΙ ΨΙΘΥΡΟΙ: Κι εμείς ό,τι έκανε η ΟΥΕΦΑ…!!\nΟ Κώστας Νικολακόπουλος γράφει στο sport-fm.gr για ένα πολύ σημαντικό θέμα του ελληνικού ποδοσφαίρου, με αφορμή την τιμωρία της Μάλμε από την ΟΥΕΦΑ.\n*** Την διαβάσατε την είδηση; Η ΟΥΕΦΑ τιμώρησε τη Μάλμε με χρηματικό πρόστιμο γιατί στα παιχνίδια της στο φετινό Τσάμπιονς Λιγκ δεν ήταν καλή η κατάσταση του αγωνιστικού χώρου του γηπέδου της!\n*** Άμα λάχει έφαγε 100 χιλιάρικα καμπάνα η πρωταθλήτρια Σουηδίας. Σου λέει η ΟΥΕΦΑ, πόσα σου έδωσα με την παρουσία σου στους ομίλους; Δέκα εκατομμύρια Ευρώ; Δεν φρόντισες να έχεις το τερέν του γηπέδου σου στην κατάλληλη κατάσταση; Πάρε ένα πρόστιμο το ένα τοις εκατό από αυτά που έβγαλες. Και μην πει κανείς, τι είναι 100 χιλιάρικα. Το οικονομικό πάντα τσούζει. Σε κανένα δεν αρέσει να πονάει στην τσέπη.\n*** Γιατί το γράφω; Όχι, πάντως, γιατί κι ο Ολυμπιακός είχε παραπονεθεί στο παιχνίδι του στη Σουηδία, εκεί που έχασε 0-2 από τη Μάλμε στο πρώτο φετινό εκτός έδρας παιχνίδι του για το Τσάμπιονς Λιγκ.\n*** Το γράφω μήπως κι ευαισθητοποiηθούν περισσότερο αυτοί που πρέπει στο ελληνικό ποδόσφαιρο. Γιατί μία από τις μεγαλύτερες πληγές του ποδοσφαίρου μας είναι ακριβώς τα γήπεδα. Απλά αναδεικνύονται άλλα προβλήματα, επειδή είναι πιο πιασiάρικα σαν θέματα...\n*** Αλλά όταν ζητάμε καλό ποδόσφαιρο, πρέπει να ξέρουμε ότι καλό ποδόσφαιρο δεν μπορεί να παιχτεί σε αγωνιστικούς χώρους, όπως του Πανθρακικού, του ΠΑΣ, της Βέροιας. Κι ανάλογα και με τις καιρικές συνθήκες και σε άλλα γήπεδα, όπως π.χ. της Κέρκυρας.\n*** Εδώ ολόκληρο ΟΑΚΑ και έχει αγωνιστικό χώρο προβληματικό! Έπαιξαν τις προάλλες ΑΕΚ-Ολυμπιακός και βγήκαν νοκ άουτ με χιαστούς ο Μανιάτης κι ο Μάνταλος! Και με πρόβλημα επίσης στο γόνατο κι ο Ντουρμάζ!!! Τρεις παίκτες σε ένα παιχνίδι, σοβαρά τραυματίες, χωρίς να τους κτυπήσει αντίπαλος!!!\n*** Κάποια στιγμή δεν πρέπει η Λίγκα κι η ΕΠΟ να κάνουν κάτι με αυτό το τεράστιο θέμα των γηπέδων; Ο κόσμος πληρώνει τα λεφτά του στο εισιτήριο (αλλά και στο συνδρομητικό κανάλι), για να βλέπει μπαλίτσα. Μπαλίτσα, όμως, σε τέτοιες γηπεδικές συνθήκες, με τερέν-χωράφια, πως θα βλέπει;\n*** Ο Μποροβήλος είναι χρόνια παράγοντας, σοβαρός και δείχνει διάθεση μέσα από την ηγεσία της Λίγκας να δώσει λύσεις σε πολλά προβλήματα. Πρέπει να δώσει βάρος σε αυτό το πολύ μεγάλο πρόβλημα. Και η μόνη λύση είναι η απειλή τιμωρίας αρχικά και μετά η τιμωρία. Δεν μπορείς να συντηρήσεις σαν ΠΑΕ ένα αγωνιστικό χώρο σε καλή κατάσταση; Θα τιμωρηθείς. Εκεί που σε πονάει. Πως θα το κάνουμε;\n*** Είναι το γήπεδο του δήμου, της περιφέρειας, του νομού και δεν ξέρω εγώ ποιανού άλλου; Τι με ενδιαφέρει; Εσύ δεν το χρησιμοποιείς για να παίζεις στη Λίγκα; Κόψε το κεφάλι σου να το έχεις σε καλή κατάσταση. Δεν μπορείς; Πάρε πρόστιμο και πήγαινε να δώσεις αλλού τα παιχνίδια σου ως γηπεδούχος. Θα σου πω εγώ μετά, τα φτιάχνουν η, δεν τα φτιάχνουν τα γήπεδα;\n*** Τι σημαίνει ότι...βρέχει πολύ; Στην Τρίπολη δηλαδή δεν βρέχει; Συνέχεια βρέχει. πως ο Αστέρας διατηρεί το γήπεδό του σε καλή κατάσταση;\n*** Ας ακολουθηθεί το παράδειγμα της ΟΥΕΦΑ με τη Μάλμε. Έχοντας μάλιστα υπόψιν μας ότι ο αγωνιστικός χώρος του γηπέδου της πρωταθλήτριας Σουηδίας δεν είχε καμία σχέση με τα δικά μας τα τρία-τέσσερα γήπεδα χωράφια. Απλά δεν ήταν στο επίπεδο που θα έπρεπε να είναι. Για να καταλαβαινόμαστε. *Πηγή: sport-fm.gr*


επι-δεξιος (ψάλτης): Παραδοσιακό πάτημα σταφυλιών στην Ανάληψη Μεσσηνίας!!!\nΣτην Ανάληψη Μεσσηνίας εκείνα τα χρόνια το πάτημα των σταφυλιών γινόταν με τον πατροπαράδοτο τρόπο στους ληνούς και σε ξύλινα πατητήρια.\nΤα σταφύλια μετά τον τρύγο βρίσκονταν παρατεταγμένα στα κοφίνια και οι εργάτες τα πατάγανε με γυμνά πόδια. Ήταν μια κουραστική αλλά συνάμα διασκεδαστική διαδικασία για όλες τις ηλικίες.\nΤο πατητήρι είναι μία δεξαμενή στην οποία ρίχνονται τα σταφύλια μετά τον τρύγο. Εκεί πιέζονται από τους πατητές με γυμνά πόδια, λιώνουν και ο χυμός που παράγεται και συλλέγεται είναι ο μούστος.\nΣυνήθως πρόκειται για μια κατασκευή ορθογώνια ή τετράγωνη. Οι τοίχοι έχουν ύψος περίπου ένα μέτρο, ενώ το δάπεδο είναι επικλινές και έχει άνοιγμα ώστε να είναι εύκολη η ροή του παραγόμενου χυμού.\nΑπό την 4η χιλιετία π.Χ στον ελληνικό χώρο ήταν γνωστή η καλλιέργεια της αμπέλου. Την καλλιεργούσαν για τροφή, παραγωγή κρασιού και αργότερα της σταφίδας.\nΠλέον οι περισσότεροι δεν χρησιμοποιούν τον παραδοσιακό τρόπο με τα πόδια, αλλά συλλέγουν τον μούστο σε ειδικά μηχανήματα.\nΤα αρχαία πατητήρια (ληνοί) λειτουργούσαν παρόμοια με τα σημερινά. Ήταν πρότυπες κατασκευές σε επικλινές έδαφος ώστε ο χυμός να κυλά και να συλλέγεται στο χαμηλότερο κτίσμα (υπολήνιο).\nΚατά την πανηγυρική αυτή διαδικασία, οι πατητές κάνοντας ρυθμικές κινήσεις τραγουδούσαν τους Επιλήνιους ύμνους. Κατόπιν συνέλεγαν τον χυμό σε μεγάλα πιθάρια τα οποία τα σφράγιζαν και τα έθαβαν για να επέλθει η ζύμωση.\nΌλη αυτή τη διαδικασία θύμισε στους παλιότερους και έμαθε στους νεότερους ο Ερασιτεχνικός Αλιευτικός Σύλλογος Ανάληψης ο «Μουρτιάς» που αναβίωσε απόψε για δεύτερη συνεχόμενη χρονιά, στον προαύλιο χώρο του Δημοτικού Σχολείου, το παραδοσιακό πάτημα των σταφυλιών στο πατητήρι ή ληνό.\nΜετά τα δρώμενα ακολούθησε φαγητό, ποτό και μουσική με χορούς και τραγούδια, που συνεχίζονται έως αυτή την ώρα που γράφουμε αυτές τις γραμμές...\nΤην εκδήλωση τίμησε με την παρουσία του ο Δήμαρχος Μεσσήνης κ. Γεώργιος Τσώνης και πολλοί αυτοδιοικητικοί παράγοντες της περιοχής.\nΣτους καλαίσθητους πάγκους που επιμελήθηκαν οι κυρίες του συλλόγου βρήκαμε γνήσια χειροποίητα παραδοσιακά προϊόντα που παράγονται από το σταφύλι και την επεξεργασία του μούστου, καθώς και άλλα προϊόντα της Μεσσηνιακής γης και παράδοσης.\nΑναρτήθηκε από BENEAS GEORGIOS στις 23:00


Βιβλιοτρόπιο - Οι καλημέρες ενός ιππότη, Ιωάννα Μπαμπέτα, Μεταίχμιο\nΟι καλημέρες ενός ιππότηΙωάννα ΜπαμπέταΚατηγορία: ΠαιδικάΕκδόσεις: ΜεταίχμιοISBN: 9786180320077Σχήμα: 14x21εκΣελίδες: 40Έτος έκδοσης: 2020Τιμή στο βιβλιοπωλείο: 12,20€ με φ.π.α.Τιμή WEB: 10,98€ με φ.π.α.\nΟ Αρθούρος είναι σπουδαίος ιππότης! Όταν όμως μια μέρα συνάντησε έναν δράκο που έμενε στο γειτονικό σπίτι, δεν ήξερε πώς να συμπεριφερθεί. Στην αρχή έβαλε τις φωνές, έπειτα έμεινε ακίνητος και στη συνέχεια έκανε πως δεν τον βλέπει, δεν τον ακούει. Όμως στο τέλος κατάλαβε πως υπάρχουν κι άλλοι τρόποι να αντιμετωπίσεις έναν δράκο. Πιο απλοί και πιο… ευγενικοί.\nΈνα όμορφο βιβλίο, σχεδιασμένο για να αποτελέσει υβρίδιο εικονογραφημένου βιβλίου και βιβλίου συμπεριφοράς.\nΣτην ίδια σειρά κυκλοφορούν: Τα ευχαριστώ ενός ιππότη, Οι συγγνώμες μιας μάγισσας\nΗ γυναίκα του γίγαντα (Μικρές καληνύχτες)\nΟ μεγάλος περίπατος του Πέτρου Graphic Novel


Οι ταινίες της εβδομάδας Σύλλογος Προσωπικού Alpha Bank\nΜετά τη ζέστη ήρθαν οι εκλογές που είναι το επόμενο χτύπημα για το σινεμά στην Ελλάδα. Παρ’ όλα αυτά οι ηρωικοί αιθουσάρχες επιμένουν να κυκλοφορούν ταινίες πρώτης γραμμής όπως το Mission Impossible και τον Παράλογο Άνθρωπο του αειθαλούς Γούντυ Άλλεν. Πιθανώς να πιστεύουν πως κάποιοι ενδεχομένως έχουν βαρεθεί την αερολογία – εκλογολογία και θέλουν να χαθούν στις περιπέτειες ανθρώπων και συναισθημάτων.\nΕπικίνδυνη Αποστολή: Μυστικό Έθνος Περιπέτεια ΗΠΑ / 2015\nMission Impossible- Rogue Nation\nΣκηνοθεσία: Kρίστοφερ Μακουάρι\nΠαίζουν: Tομ Κρουζ, Ρεμπέκα Φέργκιουσον, Τζέρεμι Ρένερ, Σάιμον Πεγκ, Άλεκ Μπόλντγουιν, Σον Χάρις, Βιν Ρέιμς.\nΜπορεί να μη σου λέει τίποτα σα ταινία, μπορεί να είναι μια ακόμα καλογυρισμένη περιπέτεια , μπορεί να προβλέπεις ότι στο τέλος ο Κρουζ θα τα πάρει όλα, όμως είναι αδύνατον να μη δώσεις σημασία στο πέμπτο Mission. H παλιά τηλεοπτική σειρά έγινε ζωντανός θρύλος στην μεγάλη οθόνη χάρις τον Τομ Κρουζ που ενσαρκώνει ιδανικά το πράκτορα Ίθαν Χαντ περίπου για μια εικοσαετία τώρα. Αυτή τη φορά μόνος κι απομονωμένος θα ενώσει τις δυνάμεις του με την εκθαμβωτική βρετανίδα πράκτορα Ίλσα Φάουστ (Ρεμπέκα Φεργκιουσον) τον Τζέρεμι Ρένερ και τον Σάιμον Πεγκ και θα προσπαθήσει να εξουδετερώσει το Συνδικάτο, μια εγγλέζικη μυστική οργάνωση που ξέφυγε από κάθε έλεγχο και στράφηκε ενάντια στους πρώην αρχηγούς της, με τρομοκρατικές πράξεις. Φαινομενικά απλά πράματα που όμως δίνουν πολλά περιθώρια για αχαλίνωτη δράση και καταιγιστική περιπέτεια. Ο Κρουζ μετά τους Ντε Παλμα, Τζον Γου, Άμπραμς διαλέγει για σκηνοθέτη ένα κατά βάση σεναριογράφο που ξέρει όμως από περιπέτεια και δράση. Ο Κρίστοφερ Μακουάρι ( έγραψε τα Χ Μen, Wolverine κ.α.) παίρνει ένα πολυσύνθετο σενάριο και κατορθώνει να στήσει μια ταινία γεμάτη ευρηματικές εμπνεύσεις, μυστήριο, αμφιβολία και δράση, να βιδώσει τον καλοπροαίρετο φαν της περιπέτειας και να τον ψυχαγωγήσει την εντέλεια.\nΓια μια ακόμα φορά είναι χορταστικά τα θεαματικά μοτο κυνηγητά (σήμα κατατεθέν του franchise) και οι σκηνές δράσης με ανελέητο σασπένς όπως η σκηνή μέσα στο νερό ή αυτή στην εισαγωγική σεκάνς όπου ως πράκτορας Χαντ κλέβει έξυπνα ένα φορτίο χημικές βόμβες που προορίζονταν για τρομοκράτες. Ταυτόχρονα ο Κρουζ νιώθει χαλαρός μέσα στην περιπέτεια ενώ στήνει το χαρακτήρα ενός «ανθρώπινου» σούπερ πράκτορα με επιλεκτικά στοιχεία σάτιρας, σε μια εποχή που ο ρόλος έχει χάσει κάθε ανθρώπινο χαρακτηριστικό με τους πράκτορες «φονικές μηχανές». Αυτό ίσως είναι κάπως old shcool δεν παύει όμως να είναι γλυκά τολμηρό και την ίδια στιγμή προκλητικά μοναδικό. Ο 52χρονος Τομ Κρουζ Είναι ο γοητευτικός και τυχοδιώκτης Ίθαν Χαντ και μας πείθει γι’ αυτό με κλισέ γροθιές, αλήτικο εναέριο μοτό οδήγημα, μακιαβελικό τράβηγμα χειρόφρενου σε σοκάκι του Μαρόκου και το baby χαμόγελό του. Με έντιμο τρόπο και χωρίς κινηματογραφικές αδεξιότητες παρουσιάζει ένα απολαυστικό προϊόν δράσης, φρέσκο προς κατανάλωση.\nBarbie: Η Πριγκίπισσα και η Ροκ Σταρ Μεταγλωτισμένο Animation ΗΠΑ / 2015\nΣκηνοθεσία: Όουεν Χάρλεϊ\nBarbie η αγαπημένη Βασίλισσα της αθωότητας ήρθε η ώρα να χορέψει και να τραγουδήσει!\nΗ διεθνής εκπρόσωπος του αξιώματος «Να περνάμε καλά χωρίς προβλήματα» έρχεται ακόμα μια φορά να κάνει καμπάνια στα πιστεύω της για ένα τίμιο και όμορφο κόσμο όπου οι περισσότερες φαν της δεν πρόκειται να αντικρίσουν ποτέ! Μπορεί να μη συμφωνούμε σε τέτοιες ιδεολογίες αλλά το δυνατό μάρκετινγκ αυτού του franchise μας ξεπερνάει σαν οδοστρωτήρας. Ας είναι!\nΕδώ έχουμε ένα ζουμερό μιούζικαλ όπου η διάσημη Barbie πρωταγωνιστεί ως μοντέρνα Πριγκίπισσα Κόρτνεϊ που, ξαφνικά, βλέπει τον κόσμο της να ανατρέπεται, όταν αλλάζει θέση με την Έρικα, μια διάσημη τραγουδίστρια. Οι δύο αυτοί τελείως διαφορετικοί κόσμοι συγκρούονται όταν, μετά από ένα μπέρδεμα, η Πριγκίπισσα Κόρτνεϊ καταλήγει στην Ποπ Κατασκήνωση και η Έρικα στη Βασιλική. Κι ενώ οι αρχηγοί των δύο ανταγωνιστικών κατασκηνώσεων προσπαθούν να διορθώσουν την κατάσταση, τόσο η Κόρτνεϊ όσο και η Έρικα μαθαίνουν να προσαρμόζονται στα νέα δεδομένα και να αποκτούν νέους, απρόσμενους φίλους. Μάλιστα, όταν τα κορίτσια μαθαίνουν πως και οι δύο κατασκηνώσεις απειλούνται να κλείσουν, συμφιλιώνονται και συνεργάζονται με μια φωνή σε ένα επικό show που αποδεικνύει πως όλα είναι εφικτά όταν τολμάς!\nΠαράλογος Άνθρωπος Δραματική Κωμωδία ΗΠΑ / 2015\nΣκηνοθεσία: Γούντυ Άλεν\nΠαίζουν: Έμα Στόουν, Χοακίν Φίνιξ, Πάρκερ Πόουζι,Τζέιμι Μπάκλι, Μπέτσι Έιντεμ, Ίθαν Φίλιπς,Μέρεντιθ Χάγκνερ.\nΜόνο μέσα από μια παράλογη πράξη μπορούμε να βγούμε από το σπιράλ της κατάθλιψης πιστεύει ο Γούντι Άλλεν για νιοστή φορά στις ταινίες του. Με σπιρτόζικο διάλογο και φιλοσοφική διάθεση ο 80χρονος πια Αμερικανός σκηνοθέτης στοχάζεται υπαρξιακά με μια ταινία με αλληγορικό χαρακτήρα και καυστική διάθεση για το ίδιο θέμα που τον απασχολεί χρόνια τώρα.\nΠοιος είναι ο καλύτερος τρόπος για να διαθέσεις τη μικρή και πεζή ζωή σου; Ο ίδιος ο σκηνοθέτης έχει απαντήσει με την ως τώρα στάση του, πώς ο καλύτερος τρόπος, είναι να δουλεύεις μέχρι θανάτου ώστε να μη βρίσκεις καιρό βυθιστείς στα αλύτα προβλήματά σου. Στις ταινίες του όμως υποστηρίζει κάπως πιό διαφορετικά πράγματα…\nΣ’ αυτό το ψυχολογικό δράμα ο γυναικάς καθηγητής φιλοσοφίας Έιμπ Λούκας (Χοακίν Φίνιξ) έχει πιάσει πάτο με το αλκοόλ, ανήμπορος να βρει νόημα ή χαρά στη ζωή. Νιώθει ότι όλα όσα δοκίμασε να κάνει, από πολιτικό ακτιβισμό ως τα μαθήματά του, δεν κάνουν τελικά καμία διαφορά, και έχει βυθιστεί σε μια αδιέξοδη υπαρξιακή απελπισία.\nΗ ψυχολογία του δεν αλλάζει ούτε μετά την άφιξή του σε ένα μικρό πανεπιστήμιο, όπου συναντά και αναπτύσσει σχέση με την Ρίτα Ρίτσαρντς (Πάρκερ Πόουζι), μια μοναχική αλλά σέξυ καθηγήτρια που θέλει να ξεφύγει από τον δυστυχισμένο γάμο της, και την ρομαντική Τζιλ Πόλαρντ (Έμμα Στόουν), την καλύτερη φοιτήτριά του που εξελίσσεται σε στενή του φίλη. Παρόλο που η Τζιλ αγαπά τον φίλο της, βρίσκει την βασανισμένη, καλλιτεχνική προσωπικότητα του Έιμπ ακαταμάχητη και όσο τα σημάδια της ψυχικής του ανισορροπίας πληθαίνουν, τόσο εκείνη ελκύεται από αυτόν.\nΌλα αλλάζουν όταν ο Έιμπ και η Τζιλ ακούν κατά τύχη μια συζήτηση για έναν διεφθαρμένο δικαστή και ο Έιμπ παίρνει μια αναπάντεχη απόφαση που τον απελευθερώνει και του δίνει μια νέα, ορμητική διάθεση για ζωή. Η απόφασή του, όμως, θα αλλάξει τη ζωή του ίδιου, της Τζιλ και της Ρίτα για πάντα…\nΜπορεί ο Άλλεν να γράφει για 46 φορά την ίδια ταινία ξέρει όμως να την παρουσιάζει με δεξιοτεχνία, χωρίς να γίνεται βαρετός καθώς γνωρίζει πώς να επιλέγει και να χειρίζεται τους ηθοποιούς που θα την πλαισιώσουν. (Άλλωστε όλοι θέλουν μια συνεργασία μαζί του). Και σε αυτή την ταινία πετυχαίνει να πάρει καταπληκτικές ερμηνείες από την Έμμα Στόουν και τον Χοακίν Φίνιξ (που ουσιαστικά υποδύεται τον Άλλεν). Ο θεατής, παρακολουθεί το δίδυμο με περιέργεια, σασπένς και μεγάλες δόσεις χιούμορ να κάνει παράλογες πράξεις σε ένα ακόμα πιο παράλογο κόσμο όπου το δράμα γίνεται κωμωδία και το αντίστροφο με μια ευρηματικότητα και μια μαστοριά που θυμίζει μεγάλους τεχνίτες κινηματογραφιστές του παρελθόντος.\nΟ Αμερικανός Φίλος Νουάρ Γερμανία / 1977\nΠαίζουν: Mπρούνο Γκάντζ, Ντένις Χόππερ, Νίκολας Ρέι, Λίζα Κρούζερ, Σάμιουελ Φούλερ.\nO Βιμ Βέντερς, ο Χέρτζοκ, Σλέντορφ και ο κορυφαίος όλων Φασμπίντερ ανανέωσαν το Ευρωπαϊκό Σινεμά είκοσι χρόνια μετά τη νουβέλ βαγκ στην Ευρώπη. Οι ταινίες και τα στόρι τους άφηναν πίσω τον Γαλλικό ρεαλισμό και σε προσκαλούσαν να κάνεις ένα βήμα πιο μακριά απ’ την πραγματικότητα. Τώρα όλα αυτά φαίνονται κάπως απόμακρα μια και το Σινεμά στην Ευρώπη έχει βυθιστεί στην νεοφιλελεύθερη ανυπαρξία. Αξίζει όμως να θυμηθεί κανείς και να ζήσει μικρές στιγμές σινεφίλ ευτυχίας, με αφορμή αυτή την επανέκδοση του αριστουργηματικού φιλμ του Βέντερς που έπαψε πια να μας δίνει τέτοιες ταινίες. Περασμένα μεγαλεία…\nΟ Τομ Ρίπλει (Ντένις Χόππερ) είναι ένας Αμερικάνος που εγκαταστάθηκε στο Αμβούργο για να συνεχίσει την εγκληματική του καριέρα. Πουλάει σε δημοπρασίες άγνωστους πίνακες του φημισμένου ζωγράφου Ντερβάτ (Νίκολας Ρέι), ο οποίος υποτίθεται ότι έχει πεθάνει. Στην πραγματικότητα όμως ζει στην Νέα Υόρκη και ζωγραφίζει πίνακες. Ο Ρίπλεϊ γνωρίζει τον Γιόναταν Τσίμερμαν (Μπρούνο Γκάντζ) και τη σύζυγό του Μαριάννε, οι οποίοι ανακαλύπτουν την απάτη. Αυτός βάζει τον Γάλλο γκάνγκστερ Μινό να παραχαράξει τα ιατρικά αποτελέσματα του Τσίμερμαν, για να τον κάνει να πιστέψει ότι είναι βαριά άρρωστος ώστε να τον μετατρέψει σε hitman για να σκοτώσει κάποιον. Η αμοιβή θα είναι τέτοια ώστε ο Γιόναταν, να αφήσει αρκετά στη γυναίκα και το παιδί τους. Κάτω από αυτές τις συνθήκες θα αναπτυχθεί μια φιλία ανάμεσα στον Αμερικανό και στον Τσίμερμαν που θα οδηγήσει σε μια απρόσμενη κατάληξη. Το Ένας Αμερικάνος Φίλος αποτελεί ελεύθερη διασκευή του βιβλίου "Το παιχνίδι του κυρίου Ρίπλεϊ" της Πατρίσια Χάισμιθ.\nΟ Βιμ Βέντερς εκτός από τις σκηνοθετικές και εικαστικές του εμπνεύσεις δίνει στην ταινία, έμφαση στο τοπίο των πόλεων και στους χαρακτήρες - στην αποξένωση, τα διλήμματα και τα συναισθήματα τους. Στο Ένας Αμερικάνος Φίλος με μεγάλες cameo συμμετοχές όπως των Αμερικανών σκηνοθετών Σάμουελ Φούλερ και Νικόλας Ρέι, ο Βέντερς αποδεικνύει τη μεγάλη του αγάπη για τον αμερικανικό κινηματογράφο. Ένα αξέχαστο σινεφίλ θρίλερ, το οποίο έκανε πρεμιέρα στο 30ο Διεθνές Φεστιβάλ Κινηματογράφου των Καννών και κέρδισε το βραβείο Cesar καλύτερης ξενόγλωσσης ταινίας το 1978 στη Γαλλία.\nΈρωτας το Απόγευμα Κομεντί ΗΠΑ / 1964\nΠαίζουν: Γκάρυ Κούπερ, Οντρεϊ Χέπμπορν\nO Αυστριακός Μπίλλυ Γουάιλντερ ξεκίνησε σαν σεναριογράφος στο Βερολίνο για να μεταφερθεί στην Αμερική με την άνοδο του Ναζισμού και εκεί να αναγνωριστεί ως ο μετρ της Αμερικανικής κωμωδίας με ταινίες όπως το Βuddy Βuddy η «Πρώτη Σελίδα» (1976) και η Γκαρσονιέρα (1960) που μέχρι σήμερα δεν έχουν χάσει τη κινηματογραφική τους λάμψη.\nΣτο “Ερωτας το Απόγευμα” που γυρίστηκε το 1957, μια νεαρή κοπέλα, κόρη ενός ιδιωτικού ερευνητή, προσπαθεί να ξεμπλέξει από ένα ερωτικό μπέρδεμα έναν εκατομμυριούχο πλεϊμπόι που παρακολουθεί ο πατέρας της, με αποτέλεσμα να τον ερωτευθεί και να του παρουσιαστεί με διαφορετική προσωπικότητα για να τον σαγηνεύσει.\nΗ ερωτική ατμόσφαιρα του Παρισιού, η μουσική που διαπερνά όλη την ταινία, η Όντρεϊ Χέπμπορν, η γοητευτική ωριμότητα του Γκάρι Κούπερ, η αριστοτεχνική σκηνοθεσία του Μπίλι Γουάιλντερ συνθέτουν μια κομψή, ανάλαφρη, χαριτωμένη κομεντί, ένα κινηματογραφικό παραμύθι που άφησε την σφραγίδα του στην ιστορία του κινηματογράφου.\nΈνας ιδιοφυής σκηνοθέτης σε μια από τις καλύτερες κομεντί που έχουν γυριστεί ποτέ.


Κορονοϊός: Η αερογενής μετάδοση δεν αποτελεί τον κυρίαρχο τρόπο διασποράς - Iatropedia\n15 Ιουλίου 2020 | 11:27\nΤα σταγονίδια που χαρακτηρίζονται ως μεγάλα σε μέγεθος (>5 μm) και κατακρημνίζονται γρήγορα στο έδαφος λόγω της βαρύτητας, συνήθως σε απόσταση 1-2 μέτρων από το άτομο απ' όπου προήλθαν.\nΠαρόμοια, έχει βρεθεί και για τον ιό της γρίπης ή άλλους ιούς του αναπνευστικού. Αυτά τα δεδομένα παρέχουν ένα χρήσιμο θεωρητικό πλαίσιο για τη μελέτη της μετάδοσης μέσω αεροζόλ, αλλά είναι λιγότερο σαφές σε τι ποσοστό συμβαίνουν μεταδόσεις μέσω αερολυμάτων.\nΤο δεδομένο ότι η ομιλία και ο βήχας μπορούν να δημιουργήσουν αερολύματα ή ότι είναι δυνατόν να ανακτηθεί ιικό RNA από τον αέρα δεν αποδεικνύει ότι οι μεταδόσεις μπορούν να συμβούν μέσω αυτής της οδού. Η μετάδοση εξαρτάται, επίσης, από το είδος της έκθεσης, τη συγκέντρωση του ιού, τη διάρκεια της έκθεσης, καθώς τη φυσική άμυνα του ξενιστή.


μεταφορικό ισοδύναμο | sifnaiko-fos\nHome / Tag Archives: μεταφορικό ισοδύναμο\nTag Archives: μεταφορικό ισοδύναμο\nΦίλιππος Φόρτωμας: “Το μεταφορικό ισοδύναμο είναι αόριστα και πρόχειρα νομοθετημένο”\nfragiska 29/06/2018\tΠολιτικό Βήμα\nΦίλιππος Φόρτωμας: “Το μεταφορικό ισοδύναμο είναι αόριστα και πρόχειρα νομοθετημένο” . Η κατάργηση του νησιωτικού ΦΠΑ και η ανεύθυνη μεταναστευτική πολιτική, επιδείνωσαν τα τελευταία χρόνια τη θέση των νησιών πλέον των συνεπειών της κρίσης. Ο νησιωτικός ΦΠΑ ενίσχυε οριζόντια όλους τους καταναλωτές, όχι μόνο τους διαμένοντες αλλά και τους τουρίστες –ενώ στήριζε και την ανταγωνιστικότητα του νησιωτικού προϊόντος. Οι βουλευτές …\nΠεριφερειάρχης Β. Αιγαίου Χριστιάνα Καλογήρου: «Πάρτε πίσω το νομοσχέδιο για το Μεταφορικό Ισοδύναμο & φέρτε ξανά στα νησιά τον μειωμένο ΦΠΑ»\nΠεριφερειάρχης Β. Αιγαίου Χριστιάνα Καλογήρου: «Πάρτε πίσω το νομοσχέδιο για το Μεταφορικό Ισοδύναμο και φέρτε ξανά στα νησιά τον μειωμένο ΦΠΑ» . Την αντίδραση της κυβέρνησης και των βουλευτών της κυβερνητικής πλειοψηφίας, προκάλεσε η προτροπή της Περιφερειάρχη Β. Αιγαίου Χριστιάνας Καλογήρου, προς το υπουργείο «να πάρει πίσω το νομοσχέδιο για το Μεταφορικό Ισοδύναμο και να επαναφέρει τους μειωμένους συντελεστές ΦΠΑ …\nΑπό 30 Μαρτίου έως 15 Απριλίου έκπτωση 50% στα ακτοπλοϊκά εισιτήρια αναπληρωτών εκπαιδευτικών\nfragiska 28/03/2018\tΕλληνική, Κυκλαδική, Νοτίου Αιγαίου\nΑπό 30 Μαρτίου έως 15 Απριλίου έκπτωση 50% στα ακτοπλοϊκά εισιτήρια αναπληρωτών εκπαιδευτικών . Έκπτωση 50% στα εισιτήρια, καθώς και στα ναύλα των ΙΧ και δικύκλων τους, θα μπορούν να λάβουν οι αναπληρωτές καθηγητές και δάσκαλοι που υπηρετούν στην νησιωτική Ελλάδα, από την Παρασκευή 30/3/2018 μέχρι και την Κυριακή 15/4/2018. Αυτό αποφασίστηκε με τις ακτοπλοϊκές εταιρείες και μετά από συνεργασία …


Βιοκαθαρισμός Καναπέ - BioκαθαριΖώ\nΔώστε στο σαλόνι σας την περιποίηση που χρειάζεται\nΟ βιοκαθαρισμός δεν είναι πια πολυτέλεια για ένα σπίτι ή μια επιχείρηση Η πρόοδος της τεχνολογίας στα συστήματα καθαρισμού έχει πλέον καταστήσει τον βιοκαθαρισμό μια οικονομική και συνάμα την πλέον αποτελεσματική λύση για την απολύμανση των προσωπικών μας χώρων.\nΈνα από τα έπιπλα που χρειάζονται τακτικό και επαγγελματικό βιοκαθαρισμό είναι ο καναπές! Ο καναπές είναι ένα από τα πιο συχνά χρησιμοποιούμενα έπιπλα σε σπίτια και επιχειρήσεις. Καθώς χρησιμοποιείται από όλη την οικογένεια και από κάθε λογής επισκέπτη – ακόμη και από κατοικίδια. Στον καναπέ συχνά καθόμαστε με ρούχα τα οποία φοράμε και σε εξωτερικούς χώρους, όπως η δουλειά και το σχολείο.\nΓια να είναι αποτελεσματικός ο βιοκαθαρισμός, πρέπει να γίνει με τον κατάλληλο εξοπλισμό, τα σωστά καθαριστικά.\nΜε άριστη τεχνογνωσία και εξειδίκευση για να επιτευχθεί:\nΤο υπέροχο αισθητικό αποτέλεσμα\nΠλήρης απολύμανση του υφάσματος\nΜιδενική φθορά στον ίδιο τον καναπέ\nΗ εξόντωση των μικροοργανισμών αυτών δεν προστατεύει μόνο την ανθρώπινη υγεία, αλλά και συμβάλλει και στην προστασία των αντικειμένων από τη φθορά, επιμηκύνοντας έτσι τη διάρκεια ζωής τους.\nΗ μέθοδος spray extraction που χρησιμοποιούμε σε συνδυασμό με τα κατάλληλα καθαριστικά δίνει τη δυνατότητα αφαίρεσης λεκέδων. Επομένως στο βιοκαθαρισμό ενός καναπέ πέρα από την απολύμανση επιτυγχάνεται και η εξωτερική καθαριότητα.\n◉Φυσικά αυτό είναι πάντα σε συνάρτηση με τη φύση του λεκέ, το ύφασμα, το χρόνο παραμονής του λεκέ επάνω στο ύφασμα.\n◉Αλλά και από το αν έγινε απόπειρα καθαρισμού με χημικά προϊόντα.\nΥπάρχει λύση για δυσάρεστες οσμές που μπορεί να υπάρχουν σε έναν καναπέ;\nΣε περιπτώσεις όπου υπάρχουν δυσάρεστες οσμές είναι απαραίτητο να το αναφέρετε στο συνεργείο μας προκείμενου να γίνει ειδική απόσμηση της επιφάνειας.\n◉Σε κάθε περίπτωση είναι πλήρως αντιμετωπίσιμο!\nΚάτι τέτοιο είναι ανέφικτο, δεν μπορούμε να εγγυηθούμε τίποτα αν δεν ξεκινήσει πρώτα τη διαδικασία, έτσι ώστε να δούμε πως αντιδράει το ύφασμα.\nΒιοκαθαρισμός Καναπέ, καθαρισμόσ καναπέ, καθαρισμόσ καναπέδων, καθαρισμοσ καναπε με σοδα, καθαρισμα σαλονι ουρα, καθαρισμα καναπέ, viologikos kanape, viokatharismos saloniou, καθαρισμοσ σαλονι προσφορα, βιολογικος νεα σμυρνη, καναπες ουρα σκυλου, καθαρισμοσ καναπε γλυφαδα, biokatharismos glifada,


Ο πιο σκληρός πορτιέρης στην Ευρώπη (pics) | E-Daily.gr\nΟ πιο σκληρός πορτιέρης στην Ευρώπη\nΣτην ουρά του πολυσυζητημένου club\nΔημοσίευση 12/12/2016 | 00:17\nΑν βρεθείς στο Βερολίνο, πρέπει να επισκεφθείς το club με τη σκληρότερη πόρτα στην Ευρώπη. Το Berghain Club έχει αποκτήσει τη φήμη του νυχτερινού μαγαζιού, με τις λιγότερες πιθανότητες για να μπείς στα ενδότερα. Συνήθως απαιτούνται δεκάδες προσπάθειες για να καταφέρεις να πάρεις το θετικό νεύμα από το πορτιέρη, γιατί αν περιμένεις και κουβέντες του τύπου ''παρακαλώ περάστε'', μάλλον είσαι στη λάθος ουρά.\nΠρόκειται για ένα κλαμπ στο Βερολίνο που παίζει τέκνο μουσική. Παρασκευή και Σάββατο είναι ο πιο must νυχτερινός προορισμός, για πολλούς είναι και παιχνίδι. Περιμένουν στην ουρά, περιμένοντας απλά να τους απορρίψουν για να μπουν μέσα. Στη πόρτα στέκεται τα τελευταία 12 χρόνια ο Sven Marquardt, ηγετική μορφή στην είσοδο του club, με παρουσιαστικό που δεν σου αφήνει και πολλά περιθώρια να αμφισβήτησεις την κρίση του.\nΔεν έχει συγκεκριμένα κριτήρια, πάνω στα οποία βασίζεται για να σου επιτρέψει την είσοδο. Όπως λέει κάθε νύχτα στο club, είναι διαφορετική. Τη μία μπορεί να ταιριάζεις, την άλλη όχι. Το στυλ και το ντύσιμο δεν παίζουν ιδιαίτερο ρόλο, καθώς έχει τύχει να αφήσει πελάτες να περάσουν, και να αφήσει έξω πελάτες με τα ίδια ρούχα.\nΟύτε ισχύει ο κανόνας ότι συνοδεία γυναίκας, έχεις προτεραίοτητα, γιατί έτσι πιστεύει ότι υποτιμά τις γυναίκες.\nΤο πόσο διασκεδαστικό και διαδραστικό είναι το παιχνίδι της πόρτας σε αυτό το club, φαίνεται από το γεγονός ότι υπάρχει εφαρμογή How to Get In Berghain, όπου υπάρχουν updates για τα ρούχα που φοράει κάθε ένας που μπαίνει, για την ουρά και φυσικά για το τι φοράνε όσοι απορρίπτονται.\nΕυλογιά των πιθήκων: Όλα όσα πρέπει να ξέρουμε\nΑπαντήσεις σε επτά ερωτήματα\nΌλα συνηγόρησαν για να βρεθεί\nΜπορεί να ήταν λίγο ανορθόδοξη, αλλά αποδείχθηκε σωστή\nΒραδινές υπερπτήσεις από τουρκικά F-16


ΤΟΠΟΘΕΤΗΣΗ ΔΗΜΟΤΙΚΩΝ ΣΥΜΒΟΥΛΩΝ του ΣΥΝΔΥΑΣΜΟΥ «ΑΓΑΠΗ για την ΞΑΝΘΗ μας» ΣΤΗΝ ΔΗΛΩΣΗ ΣΥΝΕΡΓΑΣΙΑΣ και ΚΟΙΝΗΣ ΚΑΘΟΔΟΥ ΤΩΝ ΕΠΙΚΕΦΑΛΗΣ ΤΩΝ 4 ΔΗΜΟΤΙΚΩΝ ΠΑΡΑΤΑΞΕΩΝ ΤΟΥ ΔΗΜΟΥ ΞΑΝΘΗΣ ΣΤΙΣ ΕΠΟΜΕΝΕΣ ΔΗΜΟΤΙΚΕΣ ΕΚΛΟΓΕΣ ΤΟΥ 2023 | KralNews\nΤΟΠΟΘΕΤΗΣΗ ΔΗΜΟΤΙΚΩΝ ΣΥΜΒΟΥΛΩΝ του ΣΥΝΔΥΑΣΜΟΥ «ΑΓΑΠΗ για την ΞΑΝΘΗ μας» ΣΤΗΝ ΔΗΛΩΣΗ ΣΥΝΕΡΓΑΣΙΑΣ και ΚΟΙΝΗΣ ΚΑΘΟΔΟΥ ΤΩΝ ΕΠΙΚΕΦΑΛΗΣ ΤΩΝ 4 ΔΗΜΟΤΙΚΩΝ ΠΑΡΑΤΑΞΕΩΝ ΤΟΥ ΔΗΜΟΥ ΞΑΝΘΗΣ ΣΤΙΣ ΕΠΟΜΕΝΕΣ ΔΗΜΟΤΙΚΕΣ ΕΚΛΟΓΕΣ ΤΟΥ 2023\nOn Air Media Group Τετάρτη, Ιουλίου 07, 2021 Δεν υπάρχουν σχόλια\nΕΠΙΣΤΟΛΗ ΠΡΟΣ ΤΟΥΣ ΕΠΙΚΕΦΑΛΗΣ ΤΩΝ ΠΑΡΑΤΑΞΕΩΝ\nΞΑΝΘΗ ΓΙΑ ΟΛΟΥΣ – κ. Σάββα Μελισσόπουλο\nΠΟΛΙΤΕΣ ΓΙΑ ΤΗΝ ΞΑΝΘΗ – κ. Γεώργιο Χατζηθεοδώρου\nΝΕΑ ΞΑΝΘΗ- κ. ΠασχάληΛύρατζη\nΌσο ποτέ άλλοτε αναδεικνύεται η ανάγκη παρουσίας στα τοπικά πολιτικά δρώμενα ενός ανεξάρτητου, υπερκομματικού και διευρυμένου φορέα που θ’ αποτελέσει ένα όχημα ελπίδας για την αλλαγή της σημερινής κατάστασης στον Δήμο Ξάνθης. Αυτό άλλωστε πρεσβεύει από την αρχή της δημιουργίας της η παράταξή μας με την συμμετοχή των προσώπων μας στα κοινά του Δήμου μας. Θεωρούμε επίσης επιβεβλημένη την αλλαγή σελίδας στα πρόσωπα, που εκπροσωπούν την δημοτική αρχή και διοικούν σήμερα τον Δήμο Ξάνθης, θέση η οποία ήταν και θα είναι βασική αρχή της παράταξής μας. Η ανεπάρκεια οράματος της σημερινής διοίκησης για μια πορεία προς ένα ευοίωνο μέλλον για την πόλη μας πρέπει ν’ αποτελέσει παρελθόν.\nΜε την κίνηση των 4 επικεφαλής κ. Σάββα Μελισσόπουλου, κ. Ιωάννη Παπαχρόνη, κ. Γεωργίου Χατζηθεοδώρου και κ. Πασχάλη Λύρατζη για την σύμπραξη των αντίστοιχων δημοτικών παρατάξεων με συντονιστή τον κ. Σάββα Μελισσόπουλο φαίνεται ν’ αναδεικνύεται η προσπάθεια διάθεσης υπέρβασης του «εγώ» και του ατομικού συμφέροντος για το συνολικό όφελος της τοπικής κοινωνίας. Αποτελεί ένα σημαντικό βήμα μετασχηματισμού προς το καλύτερο της υφιστάμενης παγιωμένης πολιτικής σκέψης που την έχει ανάγκη ο τόπος μας, δίνοντας ένα όραμα ελπίδας και αισιοδοξίας για το αύριο.\nΓια την επιτυχία ενός τέτοιου εγχειρήματος, όμως, είναι απαραίτητο να πληρούνται ορισμένες προϋποθέσεις. Ο προγραμματισμός, οι στόχοι, η οργάνωση αυτής της προσπάθειας καθώς και η σύγκλιση-ταύτιση όλων των απόψεων οφείλουν να είναι το αποτέλεσμα μιας συλλογικής απόφασης και αποδοχής της μέσα από συμμετοχή σε ευρύτερες δημοκρατικές διαδικασίες όλων των δημοτικών συμβούλων και των 4 παρατάξεων, της βάσης αυτών των παρατάξεων αλλά και άλλων προσωπικοτήτων μέσω ενός πολυεπίπεδου ανοίγματος διαλόγου στην τοπική κοινωνία της Ξάνθης.\nΠρωτοβουλίες που μοναδικό σκοπό έχουν το καλύτερο μέλλον όλων των Ξανθιωτών θεωρούμε ότι είναι αναγκαίες και πρέπει να στηρίζονται.\nΔιατηρούμε, όμως, τους προβληματισμούς και τις επιφυλάξεις μας για τις διαδικασίες που πρέπει να ακολουθηθούν, όσον αφορά την επίτευξη αυτού του σκοπού. Θεωρούμε ότι πρέπει να υπάρξει εκτενής διάλογος για την αποσαφήνιση όλων των θεμάτων που αφορούν στην λειτουργικότητα ενός τέτοιου εγχειρήματος και τον ρόλο των συμμετεχόντων. Μέχρι και αν υπάρξουν οι κατάλληλες προϋποθέσεις και οι συνθήκες αυτές, δεν συμμετέχουμε σε κανέναν\nυπερ-συνδυασμό. Ο μόνος συνδυασμός που ανήκουμε και συνεχίζουμε να συμμετέχουμε είναι η ΑΓΑΠΗ για την ΞΑΝΘΗ μας, σεβόμενοι απόλυτα την εκλογική ετυμηγορία των πολιτών στις τελευταίες αυτοδιοικητικές εκλογές.\nΞάνθη, 07- 07 – 2021


1 ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ Ενότητα 7: Καινοτόμα εκπαιδευτικά περιβάλλοντα και αλλαγή της σχολικής κουλτούρας 1/2 Δημήτριος Γερμανός\n4 Η σχολική κουλτούρα Στο σχολείο καταγράφεται ένα σύνολο από καθημερινά γεγονότα της σχολικής ζωής, τα οποία, όμως, αναπτύσσονται ανεξάρτητα από τα μαθήματα. Πρόκειται για την σχολική κουλτούρα. Η κουλτούρα που διαμορφώνεται στο σχολείο περιλαμβάνει ένα πλέγμα από σημασίες, οι οποίες συμβάλλουν στη διαμόρφωση της εμπειρίας των μελών της σχολικής κοινωνίας (μαθητών και εκπαιδευτικών). 4\n5 Η σχολική κουλτούρα συνδέεται με τον τρόπο ζωής στο σχολείο και αντιστοιχεί με: τις γνώσεις, τις αξίες, τον τρόπο που σκεφτόμαστε, που αισθανόμαστε, που ενεργούμε, στοιχεία που μεταδίδονται μέσα στο σχολείο. Αυτή η μετάδοση είναι μια δυναμική διαδικασία, που συνδέεται με κανόνες, ρητούς ή υπονοούμενους, και οι οποίοι χαρακτηρίζουν τη ζωή στη σχολική τάξη. 5\n6 Η σχολική κουλτούρα είναι ένα σύστημα που οργανώνεται σε δύο δομές (κατηγορίες): τη συμμετοχή, τη δράση. Μέσα από τις σχέσεις τους και τις πράξεις τους, τα υποκείμενα (μαθητές και εκπαιδευτικοί) οικειοποιούνται τα δεδομένα της σχολικής κουλτούρας και, ταυτόχρονα, με τις ενέργειές τους τα μετατρέπουν με τρόπο που είναι σαφής και φανερός ή έμμεσος και υπονοούμενος. Πρόκειται για μια τυπική περίπτωση αλληλεπίδρασης. Σχολείο Σχολική κουλτούρα Υποκείμενα 6\n7 Πώς μπορούμε να παρέμβουμε στη σχολική κουλτούρα; Σύμφωνα με την έρευνα, η αλληλεπίδραση εκπαιδευτικός μαθητής(ες) αποτελεί τον βασικό παράγοντα για τη διαμόρφωση της σχολικής κουλτούρας. Για να τροποποιήσουμε αυτή την αλληλεπίδραση, πρέπει να παρέμβουμε και στις δύο δομές (συμμετοχή/ δράση), ιδίως: στον τρόπο επικοινωνίας που συνδέεται με τη μετάδοση και την απόκτηση της γνώσης, στη σχέση εκπαιδευτικός μαθητής(ες), στους ρόλους του εκπαιδευτικού και του μαθητή, στα εκπαιδευτικά πρότυπα που ισχύουν στη σχολική τάξη. 7\n8 Για να προχωρήσουμε σε τέτοιες αλλαγές, πρέπει να αλλάξουμε το σχολικό περιβάλλον! Αυτή η αλλαγή αποσκοπεί σε μια διαρκή και σταθερή βελτίωση του εκπαιδευτικού περιβάλλοντος στην τάξη. Στην περίπτωση του ελληνικού σχολείου, ο κεντρικός στόχος αυτής της αλλαγής είναι να περάσουμε από την παραδοσιακή τάξη (η οποία, στην πράξη, κυριαρχεί ακόμα στο ελληνικό σχολείο) στη συνεργατική τάξη. 8\n9 Η αναμόρφωση του εκπαιδευτικού περιβάλλοντος συνδέεται με (1/4) 1. τη σφαιρική προσέγγιση της σχολικής τάξης. Η τάξη αντιμετωπίζεται ως ένα σύστημα, που περιλαμβάνει δύο κατηγορίες (δομές): την κοινωνική δομή*, την υλική δομή. * Η αλληλεπίδραση «εκπαιδευτικός-μαθητής» εντάσσεται στην κοινωνική δομή. 9\n10 Η αναμόρφωση του εκπαιδευτικού περιβάλλοντος συνδέεται με (2/4) 2. μεταβολές στην κοινωνική δομή. Βασικός στόχος: η μεταβολή του τρόπου αλληλεπίδρασης «εκπαιδευτικός μαθητής». Αυτή η μεταβολή συνδέεται με τη μετάβαση: της μεθόδου διδασκαλίας, των ρόλων του εκπαιδευτικού και του μαθητή, της εκπαιδευτικής σχέσης προς νέες μορφές που συνδέονται με τα χαρακτηριστικά μιας πολυπολιτισμικής και συνεργατικής τάξης. 10\n11 Η αναμόρφωση του εκπαιδευτικού περιβάλλοντος συνδέεται με (3/4) 3. μεταβολές στην υλική δομή. Ο χώρος έχει ανθρωποκεντρικό χαρακτήρα επειδή, τα υλικά του χαρακτηριστικά επενδύονται με τρεις ποιότητες: ψυχολογική, κοινωνική, παιδαγωγική. 11\n12 Η αναμόρφωση του εκπαιδευτικού περιβάλλοντος συνδέεται (4/4) 4. ιδίως με τη μεταβολή των εξής παραγόντων. Στην κοινωνική δομή: της αλληλεπίδρασης «εκπαιδευτικός-μαθητής». Στην υλική δομή: της διαρρύθμισης του χώρου, της αισθητικής του χώρου. Στο επίπεδο της σχέσης μεταξύ των δυο δομών: στις πρακτικές χώρου, στο πλαίσιο της εκπαιδευτικής διαδικασίας. 12\n13 Πηγές εικόνων Όλες οι εικόνες προέρχονται από το προσωπικό αρχείου του διδάσκοντα, καθηγητή κ. Δημήτρη Γερμανού.\n14 Σημείωμα Αναφοράς Copyright, Δημήτριος Γερμανός. «. Καινοτόμα εκπαιδευτικά περιβάλλοντα και αλλαγή της σχολικής κουλτούρας». Έκδοση: 1.0. Θεσσαλονίκη Διαθέσιμο από τη δικτυακή διεύθυνση:\n16 ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ Τέλος ενότητας Επεξεργασία: Ομάδα Έργου «Ανοικτά Ακαδημαϊκά Μαθήματα Α.Π.Θ.» Θεσσαλονίκη, Νοέμβριος 2013


Τέσσερις υποψήφιοι επιθετικοί για Γιουνάιτεντ\nΠΟΛΙΤΗΣ SPORTS, 20/01/2020 (τελευταία ενημέρωση 18:24)\nΟ Ράσφορντ θα μείνει εκτός δράσης για το επόμενο δίμηνο και ο Σόλσκιερ αναζητά ήδη τον αντικαταστάτη του. Η Μάντσεστερ θέλει έναν δανεικό επιθετικό, μιας και στο ρόστερ υπάρχει μόνο ο Μαρσιάλ με τον Γκρίνγουντ.\n«Θα επιδιώξουμε να αποκτήσουμε παίκτες που θα μας βοηθήσουν μέχρι το καλοκαίρι» είπε ο κόουτς της Γιουνάιτεντ. Οπως αναφέρει ο βρετανικός Τύπος, κάποιοι επιθετικοί αρέσουν στον Σόλσκιερ και αναμένεται άμεσα να ασχοληθεί με κάποιους από αυτούς.\nΟ Ολιβιέ Ζιρού θέλει απεγνωσμένα να φύγει από την Τσέλσι, ώστε να… σώσει την παρτίδα του Euro! O 33χρονος δέχεται να παίξει και ως δανεικός, οπότε… μηδενίζεται το ρίσκο για τη Μάντσεστερ. Η Ίντερ τον έχει πλησιάσει και ο Γάλλος το σκέφτεται σοβαρά.\nΗ Ρεάλ δαπάνησε 62 εκατ. λίρες για να πείσει την Άιντραχτ να αφήσει τον Λούκα Γιόβιτς. Ωστόσο, ο Σέρβος δεν έχει καταφέρει να εγκλιματιστεί στη Βασίλισσα, έχει ξεκινήσει βασικός μόλις σε επτά ματς σε όλες τις διοργανώσεις, μετρώντας ένα γκολ. Οι Μαδριλένοι δεν είναι αντίθετοι σε δανεισμό του σε ένα μεγάλο πρωτάθλημα!\nΗ Παρί αρνήθηκε τον δανεισμό του Εντινσον Καβάνι στην Ατλέτικο Μαδρίτης, παρά το γεγονός πως το συμβόλαιό του ολοκληρώνεται το καλοκαίρι. Ο Τούχελ μπορεί να ζήσει και χωρίς τον Ουρουγουανό φορ, ενώ ο Σόλσκιερ θέλει έναν δυναμικό επιθετικό. Τσέλσι και Τότεναμ θέλουν τον Καβάνι και η Γιουνάιτεντ πρέπει να βιαστεί…\nΣτη λίστα και ο Φερνάντο Γιορέντε, με τον Ισπανό να είναι στο στόχαστρο της Μάντσεστερ από το καλοκαίρι. Η πρόταση δεν έγινε και ο παίκτης κατέληξε στη Νάπολι. Αλλωστε, διαθέτει εμπειρία από την Premier League έχοντας πετύχει σημαντικά γκολ με την Τότεναμ. Παράλληλα, θα είναι και η πιο φθηνή λύση για τη Μάντσεστερ.\nΝτονμέζ: Αν υπάρχει φυσικό αέριο στο Λευκωσία-1 θα το βρούμεΣτον Β. Δογάνη το βραβείο του Hellas Filmbox


Αναστασία Φωκά, Author at iporta.gr - Σελίδα 2 από 11\nΑναστασία Φωκά / 23 Απριλίου 2019\nΑναστασία Φωκά Απόψε ήθελε να μείνει μόνος του. Είχε καιρό να το νιώσει αυτό το συναίσθημα. Ίσως και να πάνε…\nΑναστασία Φωκά / 26 Ιανουαρίου 2019\nΘα μιλήσω με άσχημα λόγια. Όχι, γιατί το επιβάλει η στιγμή, αλλά γιατί η ησυχία και η απραξία, μας έφερε…\nΑναστασία Φωκά / 31 Δεκεμβρίου 2018\nΑναστασία Φωκά / 20 Δεκεμβρίου 2018\nΕκείνο το Σάββατο ήταν αλλιώτικο. Δεν μπορούσε να το εξηγήσει ούτε ο ίδιος. Προσπάθησε αλλά το άφησε… δεν ήθελε να…\nΑναστασία Φωκά / 5 Δεκεμβρίου 2018\nΤην αγαπούσε αυτή την ενόχληση! Αυτό το σφίξιμο στο στομάχι. Ήταν ένας γλυκός κόμπος, χωρίς πόνο, χωρίς κανένα δυσάρεστο συναίσθημα……\nΑναστασία Φωκά / 27 Νοεμβρίου 2018\nΠολλές φορές είναι δύσκολο να ισορροπήσεις ανάμεσα στο χθες και το σήμερα. Οι αναμνήσεις, ο χειρότερος εχθρός, σε αυτούς που…\nΑναστασία Φωκά / 12 Νοεμβρίου 2018\nΗ αλήθεια απαιτεί πολύ δρόμο καμία φορά, αλλά σίγουρα αυτό εξαρτάται από τις ανάγκες του καθενός μας. Για αυτή την…\nΑναστασία Φωκά / 5 Φεβρουαρίου 2018\nΑναστασία Φωκά Εύκολα λες το βάζω στα πόδια… και το κάνεις. Δεν είναι καμία σπουδαία απόφαση, δεν απαιτεί καμία…\nΑναστασία Φωκά / 22 Ιανουαρίου 2018\nΑναστασία Φωκά Δυσκολο πραγμα οι σχέσεις. Όσο κι αν τις σκεφτείς, όσο…\nΣιωπή, της Αναστασίας Φωκά\nΑναστασία Φωκά / 10 Μαΐου 2017\nΑναστασία Φωκά Και φτάνει μία στιγμή στη ζωή σου- μπορεί και δύο, ή και…


Οι πιο γελοίοι λόγοι απόλυσης! - adieXodos.gr\nΟι πιο γελοίοι λόγοι απόλυσης!\nΤο να απολυθεί κάποιος είναι μια πραγματικά τραγική κατάσταση, ανεξαρτήτως συνθηκών…\nΕίτε φταίει ο υπάλληλος είτε αντιθέτως η εταιρία αποφασίζει να συρρικνωθεί, η απόλυση συνοδεύεται από αρνητικά συναισθήματα…\nκαι πιεστικά προβλήματα επιβίωσης.\nΚάθε τόσο συμβαίνει ωστόσο να βλέπει κάποιος την\nπόρτα της εξόδου για λόγους που θα έκαναν ακόμα και το πιο ανάλγητο αφεντικό του κόσμου να ξύνει το κεφάλι του!\nΑς δούμε λοιπόν μια σειρά από εντελώς αστείους λόγους για τους οποίους έχασαν κάποιοι τη θεσούλα τους. Πραγματικές ιστορίες…\nΑεροσυνοδός απολύεται επειδή διατηρούσε blog\nΣτις μέρες μας όλοι έχουν και από ένα blog. Οι φίλοι μας, οι συγγενείς μας, κι αν πιστέψουμε την Disney, ακόμα και τα σκυλιά μας μπλογκάρουν ασύστολα! Δεν προκαλεί λοιπόν έκπληξη το γεγονός ότι η πρώην -δυστυχώς- αεροσυνοδός Ellen Simonetti διατηρούσε προσωπικό ιστολόγιο στο Internet. Κι όμως, αυτός ακριβώς ήταν ο λόγος που είδε την πόρτα της εξόδου. Η Simonetti απολύθηκε λοιπόν το 2004 όταν τα αφεντικά της ανακάλυψαν το blog της, με το εύγλωττο όνομα «Ημερολόγιο μιας Αεροσυνοδού» (Diary of a Flight Attendant), και αποφάσισαν ότι δεν ήθελαν ο κόσμος να τη βλέπει ως εκπρόσωπο της Delta Airlines. Θα περίμενε λοιπόν κανείς να κακολογεί την αεροπορική στο ιστολόγιό της και να αναρτεί κακόβουλο περιεχόμενο για τα καλά της αφεντικά, πράγμα που φυσικά δεν συνέβη ποτέ. Ο λόγος ήταν ότι βρήκαν ανάρμοστη μια φωτογραφία της με τη στολή της Delta, στην οποία φαινόταν μέρος του σουτιέν της! Κι εκεί που το σεξαπίλ ήταν κάποτε αναμφίβολα προσόν για να δουλέψει κάποια ως αεροσυνοδός, στις σεμνότυφες μέρες μας μπορεί να σε κάνει να χάσεις τη δουλειά σου…\nΠροπονητής απολύεται επειδή κέρδισε ομάδα με… 100-0\nΠροσοχή: κέρδισε, όχι έχασε! Όταν είναι κάποιος κόουτς ομάδας μπάσκετ, ο σκοπός της δουλειάς του είναι να κερδίζει η ομάδα του, και μάλιστα όσο πιο άνετα γίνεται, σωστά; Προφανώς όχι, μιας και αυτό το «άνετα» χρειάζεται φαίνεται επανακαθορισμό, όπως έμαθε με τραγικό τρόπο ο Micah Grimes το 2009. Ο προπονητής οδήγησε τη γυναικεία ομάδα μπάσκετ του σε ευρεία νίκη εναντίον των αντιπάλων, με 100-0(!). Η αντίπαλη ομάδα ωστόσο ήταν από μια ακαδημία που ειδικεύεται στην εκπαίδευση παιδιών με μαθησιακές δυσκολίες, ενώ το σχολείο στο οποίο εργαζόταν ο προπονητής ήταν το Covenant School, ένα ιδιωτικό χριστιανικό σχολείο. Το σχολικό συμβούλιο αποφάσισε λοιπόν ότι δεν ήταν και πολύ «χριστιανική» η κατά κράτος επικράτηση της ομάδας του Grimes, προέβη λοιπόν στη… χριστιανικότατη απόλυσή του!\nΓυναίκα απολύεται επειδή υπήρξε ακαταμάχητη\nΗ παντρεμένη και μητέρα Melissa Nelson δούλευε ως βοηθός οδοντίατρου για περισσότερο από 10 χρόνια, με την απόδοσή της να κρίνεται κάθε χρονιά ικανοποιητικότατη. Σύμφωνα ωστόσο με το αφεντικό της James Knight, παραήταν σέξι για να της αντισταθεί, με τη σύζυγό του να διαμαρτύρεται εντόνως για την «καυτή» υπάλληλο. Όταν λοιπόν ο εργοδότης της την απέλυσε, η Nelson τον μήνυσε για άδικο τερματισμό της σύμβασης, με το δικαστήριο περιέργως να επικυρώνει την απόλυση, αποδεικνύοντας ότι η Nelson ήταν όντως πολύ σέξι για να τολμήσει να εργαστεί! Όπως είπε εμφατικά το αφεντικό της στο δικαστήριο, «είναι σαν να έχεις μια Λαμποργκίνι στο γκαράζ και να μην μπορείς να την οδηγήσεις». Προφανώς και ο δικαστής ήταν άντρας…\nΣερβιτόρος απολύεται επειδή σταμάτησε κλοπή αυτοκινήτου\nΟ Juan Canales, πατέρας τριών τέκνων, εργαζόταν ως σερβιτόρος σε ταϊλανδέζικο εστιατόριο. Μια ωραία πρωία λοιπόν αντιλαμβάνεται ύποπτες κινήσεις έξω από εστιατόριο, διακρίνοντας έναν κλέφτη που με την απειλή όπλου προσπαθούσε να αρπάξει το αυτοκίνητο μιας γυναίκας. Βάζοντας τη δική του ζωή σε κίνδυνο, ο Canales όρμησε έξω από το εστιατόριο και αφόπλισε παλεύοντας τον ένοπλο, κρατώντας τον ακινητοποιημένο μέχρι να φτάσει η αστυνομία και να τον συλλάβει. Έλα όμως που για να σώσει τη γυναίκα από το ζοφερό περιστατικό παράτησε τα καθήκοντά του, γεγονός απαράδεκτο για τον ιδιοκτήτη, που του έδειξε ευθύς την πόρτα της εξόδου…\nΕργαζόμενος στην ομάδα Eagles απολύεται για post στο Facebook\nΑχ αυτό το Facebook, έχει κλείσει τα καλύτερα τα σπίτια. Κι όπως φαίνεται, έχει στερήσει και τις καλύτερες τις δουλειές! Ρωτήστε για παράδειγμα τον Dan Leone, που έμαθε με τραγικό τρόπο ότι δεν είναι σοφό να διαμαρτύρεσαι για τον εργοδότη σου στο δημοφιλές κοινωνικό δίκτυο. Όταν βέβαια οι Philadelphia Eagles συμβαίνει πέρα από εργοδότης σου να είναι και η αγαπημένη σου ομάδα, είναι ακόμα πιο δύσκολο να κρατήσεις το στόμα σου κλειστό. Όταν λοιπόν ο θρυλικός παίκτης των Eagles, Brian Dawkins, υπέγραψε με την ομάδα του Denver, ο Leone διατράνωσε την αντίθεσή του με τη διοίκηση της ομάδας του στο Facebook, γεγονός που θα τον έφερνε αυτομάτως εκτός σταδίου. Δεν είναι βέβαια η πρώτη φορά που κάποιο status update στο Facebook καταλήγει σε απόλυση, τουλάχιστον όμως στην υπόθεση του Leone υπήρξε κάποια έμμεση αποζημίωση: η απόλυσή του τράβηξε την προσοχή του Dawkins, ο οποίος έδωσε στον Leone εισιτήρια διαρκείας για τη νέα του ομάδα, αναλαμβάνοντας μάλιστα και μέρος της ευθύνης λέγοντας: «αν δεν είχα υπογράψει στους Denver, ο τύπος αυτός θα κρατούσε τη δουλειά του»…\nΆνθρωποι απολύθηκαν επειδή φόρεσαν πορτοκαλί στη δουλειά\nΣε δικηγορική φίρμα της Φλόριντα, υπήρχε η μακρά παράδοση ανάμεσα στους εργαζομένους να φορούν πορτοκαλί ρούχα τη μέρα της πληρωμής, ως δείγμα της αλληλεγγύης μεταξύ τους. Το πορτοκαλί άλλωστε είναι το εθνικό χρώμα της Φλόριντα, από τα ξακουστά πορτοκάλια της μέχρι και το χρώμα της ομάδας του Πανεπιστημίου της Φλόριντα. Κι όμως, το 2012 η νέα διοίκηση του δικηγορικού γραφείου απέλυσε 14 υπαλλήλους όταν τήρησαν την παράδοση, καθώς προσέλαβε την κίνησή τους ως προσβολή! Θεώρησε δηλαδή πως η πορτοκαλί εμφάνιση των εργαζομένων αποτελούσε κάποιου είδους διαμαρτυρία, παρά το γεγονός ότι η παράδοση κρατούσε χρόνια και φυσικά δεν υπήρχε κάποιος εταιρικός κανονισμός που να απαγορεύει το πορτοκαλί χρώμα στα ρούχα…\nΆντρας απολύεται επειδή επανέλαβε αστείο της σειράς Seinfeld\nΦαίνεται ότι στις μέρες μας το να αραδιάζεις τις αγαπημένες σου τηλεοπτικές ατάκες στη δουλειά έχει γίνει ηθικά κολάσιμο και λόγος επαρκής για να δεις την πόρτα της εξόδου. Αυτό έμαθε ο John Preston με τον κακό τον τρόπο, όταν του «κόλλησε» ατάκα από τη δημοφιλή αμερικανική σειρά, όπου σε φτέρνισμα κάποιου αντί για το κοινό «με τις υγείες σου» οι ήρωες του Seinfeld έλεγαν «είσαι τόσο πολύ ωραία». Ο Preston επαναλάμβανε την ατάκα αδιακρίτως στη δουλειά σε κάθε φτέρνισμα συναδέλφου, μέχρι που κάποια στιγμή φτερνίστηκε η «καυτή» συνάδελφος, η οποία εξέλαβε την ατάκα ως σεξουαλική παρενόχληση! Οι μέρες του Preston στην εταιρία τέλειωσαν απρόοπτα…\nΓυναίκα απολύεται επειδή ΠΛΗΚΤΡΟΛΟΓΟΥΣΕ ΜΕ ΚΕΦΑΛΑΙΑ\nΣύμφωνοι, το να πληκτρολογείς συνεχώς με κεφαλαία είναι από τις πλέον ενοχλητικές συνήθειες του Internet, ποιος θα το περίμενε ωστόσο ότι θα στερούσε σε κάποιον τη δουλειά του; Η περίπτωση της Vicki Walker είναι μοναδική στα εργασιακά χρονικά, αφού η καλή υπάλληλος είχε την κακιά συνήθεια να γράφει όλα της τα e-mails με κεφαλαία και μάλιστα με κόκκινη γραμματοσειρά! Στο δικαστήριο που ακολούθησε μάλιστα τη μήνυση της απολυμένης, ο εργοδότης χρειάστηκε να παρουσιάσει στον δικαστή ένα μόνο mail για να δικαιωθεί επιτόπου…\nΝαυαγοσώστες απολύονται για παρωδία του τραγουδιού «Gangnam Style»\nΟ κακός χαμός έχει γίνει με το «Gangnam Style» σε όλο τον κόσμο, ενώ οι παρωδίες δημοφιλών τραγουδιών δεν λείπουν από κανέναν κλάδο. Μέχρι και στρατιωτικούς έχουμε δει να παρωδούν γνωστά σαχλοτράγουδα! Κι όμως, 14 ναυαγοσώστες της Καλιφόρνια πλήρωσαν τα σπασμένα για όλους, όταν ανάρτησαν online βίντεο που τους έδειχνε να εκτελούν μια κωμική παρωδία του «Gangnam Style», με τίτλο «Lifeguard Style». Το πρόβλημα ήταν ότι φορούσαν τις επίσημες πολιτειακές ναυαγοσωστικές στολές, γεγονός που κρίθηκε ασυγχώρητο από τους ιθύνοντες. Τι κι αν ισχυρίστηκαν ότι το γύρισαν στον ελεύθερό τους χρόνο; Τι κι αν δήλωσαν ότι το έκαναν για πλάκα; Το κακό είχε γίνει, η πολιτεία είχε προσβληθεί, και οι ναυαγοσώστες δεν μπόρεσαν να σώσουν την ίδια τους τη δουλειά…\nΤύπος απολύεται για μικροπαράπτωμα που συνέβη πριν από 50 χρόνια\nΑυτό είναι που λέμε ότι από το παρελθόν του δεν μπορεί να ξεφύγει κανείς! Ο 68χρονος Richard Eggers απολύθηκε που λέτε από τη θέση του στην τράπεζα Wells Fargo επειδή είχε διαπράξει έγκλημα τρανό. Φόνο; Απάτη; Κλοπή; Όχι βέβαια, απλά όταν ήταν νεαρός, το 1963(!), είχε ξεγελάσει ένα δημόσιο πλυντήριο και αντί να ρίξει το κέρμα που όφειλε, είχε φτιάξει αντίστοιχου μεγέθους χάρτινο ομοίωμα, αδίκημα για το οποίο μάλιστα είχε γίνει τσακωτός! Η περίπτωση του Eggers ενέπιπτε ωστόσο στον τραπεζικό κανονισμό που απαγόρευε την πρόσληψη οποιουδήποτε είχε διαπράξει αδίκημα. Μήπως να επανακαθοριστεί η έννοια του «αδικήματος»;\nLabels Διάφορα, FOTO ΑΣΤΕΙΑ ΠΑΡΑΞΕΝΑ ΔΙΑΦΟΡΑ, Slider, Tv-News-Περίεργα-Αστεία-Video-fail-Photos-Jokes-Health\nΛόγια που πληγώνουν τα παιδιά μας


Συχνές Ερωτήσεις - Κυνηγόπουλος - Συστήματα Ασφαλείας\nΈνα σύστημα συναγερμού αποτελει τον πιο απλό τρόπο πρόληψης και αποτροπής διαρρήξεων και κλοπών. Ο επίδοξος διαρρήκτης πριν εισβάλει στον χώρο ελέγχει πρώτα το επίπεδο ασφαλείας.\nΗ εξωτερική σήμανση που σας παρέχουμε υποδεικνύει ύπαρξη συστήματος ασφαλείας και έτσι λειτουργεί αποτρεπτικά, καθώς τρέπουν σε φυγή τον επίδοξο διαρρήκτη.\nΜην περιμένετε την κλοπή για να βάλετε σύστημα συναγερμού!\nΤι Σύστημα Συναγερμού να διαλέξω;\nΑπευθυνθείτε σε μια καταξιωμένη εταιρία στο χώρο της ασφάλειας, ώστε ένας έμπειρος σύμβουλος να σας επισκεφτεί εντελώς δωρεάν για μελέτη του χώρου και των αναγκών σας. Στη συνέχεια καταρτίζεται οικονομική και τεχνική προσφορά μόνο για εσάς.\nΤι είναι η περιμετρική φύλαξη;\nΗ φύλαξη αυτή περιλαμβάνει εξωτερικούς ανιχνευτές ειδικά σχεδιασμένους για εισόδους, μπαλκόνια και κήπους και ανιχνέυει κίνηση πριν εισέλθει ο διαρρήκτης στο χώρο σας.\nΜε τον τρόπο αυτό μπορείτε να κοιμάστε ήσυχοι αφού έχετε την δυνατότητα να βρίσκεστε μέσα στο χώρο και περιμετρικά αυτός να φυλάσσεται.\nΟι εξωτερικοί ανιχνευτές δεν είναι ευαίσθητοι σε ψευδοσυναγερμούς;\nΌπως όλες οι συσκευές έτσι και οι εξωτερικές απαιτούν υψηλές προδιαγραφές που μόνο τα επώνυμα προϊόντα μπορούν να προσφέρουν.\nΗ επιλογή ανώνυμων υλικών χαμηλού κόστους δεν προσφέρουν αξιοπιστία, προκαλούν ψευδοσυναγερμούς και τελικά οδηγούν σε απόφαση για μόνιμο αφοπλισμό.\nΑν έχω κατοικίδια στο χώρο μου, μπορώ να βάλω Σύστημα Συναγερμού;\nΗ απάντηση είναι ναι, καθώς οι προηγμένης τεχνολογίας αισθητήρες εσωτερικού και εξωτερικού χώρου μπορούν να αγνοήσουν την ύπαρξη σκύλου ή γάτας μέχρι τα 25 κιλά.\nΜπορώ να τοποθετήσω μόνος μου ένα Σύστημα Συναγερμού;\nΤο πιο πιθανό είναι όχι και αυτό γιατί απαιτείται γνώση και εμπειρία σχετικά με την ακριβή τοποθέτηση και τον προγραμματισμό του συστήματος ώστε να λειτουργήσει άριστα και να μην προκαλέσει ψευδοσυναγερμούς.\nΜπορώ να ελέγχω τον συναγερμό μου από το κινητό μου;\nΒεβαίως! Με την χρήση ειδικής κάρτας επικοινωνίας μπορείτε να επικοινωνήσετε αμφίδρομα με τον συναγερμό σας, αφού θα λαμβάνετε ενημερώσεις σε περίπτωση συναγερμού και έχετε δυνατότητα όπλισης / αφόπλισης του συστήματος, καθώς και την δυνατότητα παράκαμψης, μέσω ειδικού app.\nΧρειάζομαι σύνδεση με το Κέντρο Λήψης Σημάτων;\nΣύστημα Συναγερμού χωρίς σύνδεση με Κέντρο Λήψης Σημάτων είναι ημίμετρο. Η σύνδεση του συστήματος συναγερμού με το Κέντρο Λήψης Σημάτων δίνει την δυνατότητα στον ιδιοκτήτη για 24ωρη ενημέρωση σχετικά με ζητήματα όπως:\nΣήμα διάρρηξης και συγκεκριμένα από ποιό σημείο (ζώνη) του προστατευόμενου χώρου προήλθε\nΣήμα λήξης του συναγερμού\nΣήμα Όπλισης / Αφόπλισης του συστήματος συναγερμού\nΣήμα αφόπλισης του συναγερμού που έγινε υπό απειλή\nΣήμα προσωπικής απειλής\nΑν κοπεί το ρεύμα ο Συναγερμός μου λειτουργεί;\nΟ συναγερμός σας θα λειτουργήσει σε κάθε περίπτωση διακοπής ρεύματος για κάποιες ώρες καθώς έχει ενσωματωμένη μπαταρία.\nΤι είναι η συσκευή GPRS και γιατί μου είναι απαραίτητη;\nΤα νέα ευρυζωνικά ρούτερ καταργούν τις σταθερές τηλεφωνικές γραμμές και οδηγούν τις τηλεφωνικές κλήσεις να πραγματοποιούνται μέσω ρούτερ.\nΑυτό σημαίνει ότι σε περίπτωση διακοπής ρεύματος δεν υπάρχει ούτε ίντερνετ, ούτε δυνατότητα τηλεφωνικής κλήσης. Έτσι ο συναγερμός σας μπορεί να χτυπήσει και να μην μπορέσετε να ειδοποιηθείτε.\nΜε την εγκατάσταση συσκευής GPRS ο συναγερμός σας επικοινωνεί αδιάλλειπτα με το Κέντρο Λήψης Σημάτων χρησιμοποιώντας δορυφορική σύνδεση ώστε να μην χάνετε ούτε ένα σήμα!\nΤι γίνεται αν κάποιος κόψει τα καλώδια του Συναγερμού;\nΣε αυτή την περίπτωση χτυπάει αμέσως ο συναγερμός και στέλνεται αμέσως σήμα στο Κέντρο Λήψης Σημάτων.


ContractFilter σφάλμα κατά την υποβολή ερωτήματος από τη μη προεπιλεγμένη ζώνη σε μια 2013 διακομιστή SharePoint ή σύμπλεγμα 2016\nΌλα τα προϊόνταMicrosoft SharePoint Server 2013Microsoft SharePoint Server 2016\nΣε μια 2013 διακομιστή SharePoint ή σύμπλεγμα 2016, λαμβάνετε το ακόλουθο μήνυμα λάθους ContractFilter μετά την εκτέλεση ενός ερωτήματος από τη μη προεπιλεγμένη ζώνη:\nΑυτό το ζήτημα παρουσιάζεται συνήθως όταν μια δημοσιευμένη εφαρμογή υπηρεσίας αναζήτησης (SSA) που χρησιμοποιείται από μια άλλη συστοιχία (για παράδειγμα, η εφαρμογή είναι δημοσιεύονται από το σύμπλεγμα A αλλά καταναλώνεται από το σύμπλεγμα Β).\nΟι διακομιστές έχουν μη συμβατές εκδόσεις. Τροποποίηση του IsURLMappingCached που χρησιμοποιείται για να μετατρέψετε τη διεύθυνση URL των αποτελεσμάτων αναζήτησης μεταξύ δομήσεων. Προκύπτει το σφάλμα ContractFilter, εάν η προέλευση του ερωτήματος και το διακομιστή μεσολάβησης αναζήτησης σε δύο διακομιστές, οι οποίοι έχουν διαφορετική λογική URLMapper.\nΓια να διορθώσετε αυτό το ζήτημα, βεβαιωθείτε ότι οι εκμεταλλεύσεις και όλοι οι διακομιστές οι εκμεταλλεύσεις έχουν το ίδιο build. Βεβαιωθείτε ότι όλοι οι διακομιστές έχουν την ίδια αθροιστική ενημερωμένη έκδοση εγκατασταθεί και ότι το εργαλείο γραμμής εντολών Psconfig μπορεί να εκτελεστεί με επιτυχία.\nΑναγνωριστικό άρθρου: 4033895 - Τελευταία αναθεώρηση: 17 Ιουλ 2017 - Αναθεώρηση: 1


ζούγκλα | Σκέψεις (πρωτίστως) γύρω από τη μουσική\nTag Archives: ζούγκλα\nPosted by injazzenious on 4 Ιανουαρίου, 2011\nPosted by injazzenious on 6 Αυγούστου, 2010\nPosted by injazzenious on 2 Φεβρουαρίου, 2010\nΈνας εύστοχος φίλος μού έθεσε το ερώτημα, ως κουίζ: ποια είναι η μόνη κοινωνική ομάδα στην Ελλάδα που μπορεί να κλείνει το δρόμο επί μέρες, χωρίς συνέπειες; Η απάντηση εύκολη, δεν μπορούσα να καταλάβω που το πάει… «Οι αγρότες», του απαντάω διστακτικά. «Σωστά, αλλά γιατί συμβαίνει αυτό, γιατί δεν έχουν συνέπειες;», συνέχισε. Το σκεφτόμουν λοιπόν και μετά από βαθιά περισυλλογή κατέληξα: «το μέγεθος μετράει αγαπητέ μου, φαντάζεσαι 400 τρακτέρ σε ένα μπλόκο, πως να τα κάνεις καλά»; Λογικότατη απάντηση, συμφώνησε και ο φίλος μου. «Ναι, αλλά τι θα γινόταν αν ο καθένας που ήθελε να διαμαρτυρηθεί ή να απεργήσει έκλεινε το δρόμο», ρωτάει εκείνος. Λαμπρά! Ιδιοφυής ερώτηση και απορία, ειλικρινά έμεινα κατάπληκτος. Ο καθένας έχει δικαίωμα να διαμαρτύρεται και να κλείνει και το δρόμο αν χρειαστεί, προκειμένου να διεκδικήσει το δίκαιό του, δεν διαφωνεί κανείς δημοκρατικός άνθρωπος σε αυτό, επί της αρχής.\nΦανταστείτε λοιπόν την υπέρβαση: όποιος θέλει να απεργήσει η να διαδηλώσει, να κατεβαίνει με το αυτοκίνητό του στο κέντρο, και να κλείνουμε όλοι μαζί το κέντρο της Αθήνας για 2-3 μέρες. 10.000 αυτοκίνητα στους δρόμους του κέντρου, κλειδωμένα κι εμείς απέξω να πίνουμε καφέ, κουβεντιάζοντας μαχητικά, χαζεύοντας το αμάξι του δίπλα και λοιπές κοινωνικές ασχολίες. Η ψύχωση του Έλληνα με το τετράτροχο είναι γνωστή και χιλιοειπωμένη, έχοντας κάνει την καθημερινότητα των πόλεων αφόρητη. Αφού λοιπόν ο καθένας έχει κι από ένα (ξέρει δεν ξέρει να οδηγεί), ας συνεννοηθούμε όλοι μαζί να τα χρησιμοποιήσουμε για τον κάθε ιερό κοινό στόχο. Τις επόμενες μέρες έχει απεργία η ΑΔΕΔΥ. Προτείνω λοιπόν, εμπρός στο δρόμο που χάραξαν οι αγρότες (και οι οποίοι εξασφάλισαν ραντεβού με υπουργό), να κατέβουν άπαντες με τα αυτοκίνητά τους. Και αν όχι στο κέντρο, μην τους ρημάξουμε και τους εμπόρους, θα μπορούσαμε να κλείνουμε ας πούμε την Αττική Οδό. Δεκαπέντε, είκοσι χιλιάδες αυτοκίνητα απεργών να κλείνουν τα διόδια της Αττικής Οδού σε όλο της το μήκος. Καθένας στην περιοχή του, μην ταλαιπωρούμαστε κιόλας. Να το κάνουμε σαν event, όπως ο Σκάι με τις δενδροφυτεύσεις και άλλα τέτοια χαριτωμένα.\nΈχει και συνέχεια. Πορεία η ΓΣΕΕ; Ραντεβού στα διόδια Αθηνών – Κορίνθου και Αθηνών – Λαμίας και εβδομαδιαίος, εκ περιτροπής, αποκλεισμός τους. Κυλιομένη απεργία με εβδομαδιαίο ωράριο στα μπλόκα! Το ραντεβού με τον αρμόδιο υπουργό το βλέπω στο τσεπάκι. Απεργία οι σκουπιδιάρηδες; Αποκλεισμός του αεροδρομίου στα Σπάτα! Γιατί όχι; Αύξηση στους φόρους στα τσιγάρα; Οι θεριακλήδες στους δρόμους με καταλήψεις κεντρικών οδικών αρτηριών κατά χιλιάδες. Οι εφαρμογές είναι ατελείωτες! Αφού λοιπόν το μέγεθος μετράει (στην περίπτωση των τρακτέρ), τότε και το πλήθος μετράει (στην περίπτωση του οποιουδήποτε κατόχου Ι.Χ.) και είναι πάμπολλα τα παραδείγματα ακόμα και στη φύση που η λογική της αγέλης σώζει τα θηράματα από βέβαιο θάνατο. Επομένως η επιτυχία ή όχι του εγχειρήματος έχει να κάνει μόνο με τη συμμετοχή. Και εκεί είναι το καινοτόμο. Και το μέγεθος αυξάνεις (πας με SUV και όχι πεζός) αλλά και το πλήθος. Διότι τώρα μπορεί να πάει ο καθένας, καθιστός, ακούγοντας τη μουσικούλα του, πίνοντας των καφέ του, καμιά σχέση με τις βάρβαρες στιγμές του παρελθόντος.\nΦανταστείτε, ας πούμε απεργία των γιατρών. Μπροστά οι «φτωχοί» του Κολωνακίου, με Mercedes και συναφή, πίσω οι νοσοκομειακοί με φακελάκια και πιο πίσω οι νοσοκομειακοί, άνευ «μπόνους», με Fiatάκια. Δικηγόροι, δημοσιογράφοι, εφοριακοί, εργολάβοι, άλλες καταπληκτικές εικόνες. Άλλη μια καινοτομία, να γνωριστούμε κιόλας, να ξέρουμε ποιος είναι ο καθένας. Όχι με τα πόδια, που είμαστε όλοι ίσα κι όμοια. Και το κράτος θα έπρεπε όχι απλά να μην πολεμήσει την προσπάθεια, αλλά να την επιβάλει κιόλας, στέλνοντας και τους όποιους «Ράμπο» έχουν απομείνει προκειμένου να δει «που πήγαν τα λεφτά».\nΗ ισχύς εν τη ενώσει λοιπόν και το σύνθημα είναι ένα: έλα κι εσύ στην πορεία με το αυτοκίνητό σου!\n2 Σχόλια Posted in Προβληματισμοί Με ετικέτα ζούγκλα, μπλόκα, the greek way


Ριβάλντο - Ο κορυφαίος ξένος ποδοσφαιριστής στο ελληνικό πρωτάθλημα - aekarena.gr\nΗ Ελλάδα είναι μια χώρα μικρή και οι ελληνικές ποδοσφαιρικές ομάδες, συγκριτικά με τις αντίστοιχες ευρωπαϊκές, διαθέτουν εξαιρετικά μικρά budgets. Ωστόσο, κατά καιρούς, πολλά ποδοσφαιρικά θαύματα έχουν γίνει στο ελληνικό πρωτάθλημα. Εκτός από τις πολλές εξαιρετικές ευρωπαϊκές πορείες ΑΕΚ, ΠΑΟ και Ολυμπιακού Πειραιώς έχουν έρθει πολλοί κορυφαίοι παίκτες για να παίξουν στο ελληνικό πρωτάθλημα.\nΜιας και το ποδόσφαιρο είναι ο βασιλιάς των σπορ, γνωρίζει τεράστια δημοτικότητα σε όλον τον κόσμο. Άλλωστε, μόνο τυχαίο δεν είναι που οι ποδοσφαιρικές ομάδες και τα ποδοσφαιρικά ινδάλματα γίνονται βιντεοπαιχνίδια ή αποτελούν θεματολογική έμπνευση για πολλά διαδικτυακά καζίνο, όπως πχ. το gaming club Καζίνο που εξιτάρει με τα φανταστικά γραφικά και τα συναρπαστικά online τυχερά παιχνίδια του.\nΟ θρύλος Ριβάλντο έδωσε λίγη από τη λάμψη του και στο ελληνικό ποδόσφαιρο!\nΟ Ριβάλντο (Βίτορ Μπόρμπα Φερέιρα) υπήρξε μακράν ένας από τους πιο χαρισματικούς ποδοσφαιριστές της νέας γενιάς Βραζιλιάνων ποδοσφαιριστών που διαδέχτηκε την επική ομάδα που μάγεψε τους φιλάθλους σ’ όλον τον κόσμο, με πρωτεργάτη τον Πελέ.\nΤο βιογραφικό του Ριβάλντο είναι πράγματι αξιοζήλευτο. Όταν πρωτοξεκινούσε την ποδοσφαιρική καριέρα του την περίοδο 1991-92, σίγουρα ούτε ο ίδιος ονειρευόταν τότε ότι η ποδοσφαιρική καριέρα που θα διέγραφε θα ήταν μια από τις λαμπρότερες όλων των εποχών. Έπαιξε συνολικά σε 16 ομάδες (κυριότερες των οποίων Κορίνθιανς, Ντεπορτίβο Λα Κορούνια, Μπαρτσελόνα, Μίλαν, Ολυμπιακός, ΑΕΚ), είχε 506 συμμετοχές σε επίπεδο συλλόγων και πέτυχε 245 γκολ!\nΕπίσης, υπηρέτησε πιστά την εθνική ομάδα ποδοσφαίρου της Βραζιλίας για 10 χρόνια (1993-2003). Με την εθνική Βραζιλίας (Ανδρών) είχε 74 συμμετοχές και 35 γκολ. Οι τρεις κορυφαίες του διακρίσεις με την Εθνική Βραζιλίας ήταν η κατάκτηση του Παγκοσμίου Κυπέλλου το 2002 (2ος σκόρερ), η δεύτερη θέση στο Παγκόσμιο Κύπελλο το 1998, η κατάκτηση του Κόπα Αμέρικα το 1999 (MVP) και το χάλκινο στους Ολυμπιακούς Αγώνες το 1996.\nΣτο ελληνικό πρωτάθλημα έπαιξε την περίοδο 2004 – 2008 και φόρεσε τις φανέλες του Ολυμπιακού και της ΑΕΚ. Είχε συνολικά 105 συμμετοχές και σκόραρε 55 γκολ.


Οδηγούμε στην Ελλάδα τη νέα Porsche Cayenne | 4ΤΡΟΧΟΙ\nΟδηγούμε στην Ελλάδα τη νέα Porsche Cayenne\nΣτη Χαλκιδική πραγματοποιείται αυτές τις ημέρες η πρώτη παρουσίαση της νέας Porsche Cayenne σε δημοσιογράφους από την Ανατολική και Κεντρική Ευρώπη. Την οδηγούμε και σας μεταφέρουμε τις εντυπώσεις μας.\nΠοιος θα το πίστευε, όταν το 2002 παρουσιάστηκε η πρώτη γενιά Cayenne, ότι αυτό θα είναι το πιο καλοπουλημένο μοντέλο όλων των εποχών για την Porsche. Ένα μοντέλο που τις δύσκολες αυτές ημέρες φέρνει αρκετά χρήματα στα ταμεία της εταιρείας και της επιτρέπει να εξελίσσει τα υπόλοιπα προϊόντα της…\nΠοιος θα πίστευε επίσης ότι σε μία Porsche θα δινόταν τόση σημασία στην εξοικονόμηση καυσίμου. Στο βαθμό μάλιστα, το αυτοκίνητο να διατίθεται σε έκδοση ντίζελ, αλλά και υβριδική! Οι καιροί αλλάζουν και θα αλλάξουν περισσότερο.\nΠρώτα απ’ όλα, η δεύτερη γενιά Cayenne είναι μεγαλύτερη σε διαστάσεις. Το στυλ της σχεδίασης όμως είναι τόσο διαφορετικό που «κλέβει» το μάτι και νομίζεις ότι βρίσκεσαι εμπρός σε ένα σαφώς μικρότερο αυτοκίνητο. Το εσωτερικό με την άψογη ποιότητα φιλοξενεί με άνεση έως και πέντε άτομα διαθέτοντας και πολυχρηστικές αρετές (το πίσω κάθισμα μετακινείται στο διαμήκη άξονα). Κάθεσαι στη θέση οδήγησης και η αίσθηση που λαμβάνεις είναι αυτή ενός σπορ αυτοκινήτου. Τα βασικά χειριστήρια βρίσκονται σε σωστές θέσεις και το στροφόμετρο κυριαρχεί στον πίνακα οργάνων. Επιφυλακτικοί παραμένουμε για την εργονομία (των κατά τα άλλα υπέροχων σχεδιαστικά) διακοπτών της κεντρικής κονσόλας που αριθμούν τους 52!\nΗ νέα Cayenne έχει σαφώς πιο «ελαφρύ» πάτημα στις στροφές. Τα περιθώρια πρόσφυσης είναι μεγάλα και το αμάξωμα (που έχει υποστεί δίαιτα 180 κιλών) στρίβει με χαρακτηριστικά άνεση ακόμα και σε κλειστά κομμάτια.\nΗ υβριδική Cayenne διαθέτει κοινά μηχανικά μέρη με το νέο VW Touareg, αλλά και την αντίστοιχη (μελλοντική) υβριδική έκδοση της Panamera. Ο τρίλιτρος κινητήρας αποδίδει 333 PS και ο ηλεκτρικός 47. Η συνδυασμένη απόδοσή τους είναι 380 ίπποι, ενώ η τιμή της ροπής των 580 Nm αποδίδεται από τις μόλις 1.000 σ.α.λ.! Τι άλλο χαρακτηρίζει την έκδοση; Η δυνατότητα να «σβήνει» ο θερμικός κινητήρας ακόμα και με ταχύτητες που ξεπερνούν τα 150 χλμ./ώρα αλλά και το είδος της τετρακίνησης που (όπως και στο ντίζελ) είναι μόνιμη με κατανομή ροπής 40:60 (εμπρός-πίσω) και αυτόματο κλείδωμα του κεντρικού διαφορικού (οι υπόλοιπες εκδόσεις είναι εφοδιασμένες με ηλεκτρονικά ελεγχόμενη τετρακίνηση και πολύδισκο συμπλέκτη). _Γ.Κακ.\nΗ διάθεση της νέας Cayenne στην Ελλάδα έχει ξεκινήσει με τις εξής τιμές:\nCayenne 3.6 (300 PS): 101.400 ευρώ\nCayenne S (400 PS): 129.400 ευρώ\nCayenne Turbo (500 PS): 199.500 ευρώ\nCayenne S Hybrid (380 PS): 112.300 ευρώ\nCayenne Diesel (240 PS): 107.900 ευρώ\n#Porsche, #Cayenne, #Δοκιμή\nΔείτε τιμές και τεχνικά χαρακτηριστικά: Cayenne


Ετοιμάζει έκπληξη η Nissan | NewsAuto.gr\nΕτοιμάζει έκπληξη η Nissan\nΗ Nissan ανακοίνωσε επισήμως πως μας ετοιμάζει κάτι πολύ καλό για το Σαλόνι Αυτοκινήτου του Σάο Πάολο.\nΚοινός turbo βενζίνης από Daimler-Renault/Nissan\nΔύο νέες μελλοντικές συνεργασίες ανακοίνωσαν στο περιθώριο της έκθεσης του Παρισιού η γερμανική Daimler και η σύμπραξη Renault-Nissan. Η πρώτη αφορά την από κοινού εξέλιξη και παραγωγή μίας νέας γενιάς 4κύλινδρων κινητήρων βενζίνης, με turbo και απευθείας ψεκασμό.\nΑνάκληση για 76 Nissan Qashqai\nΗ Νικ. Ι. Θεοχαράκης Α.Ε., επίσημος εισαγωγέας αυτοκινήτων Nissan στην Ελλάδα ανακοίνωσε την ανάκληση 76 Qashqai. Αφορά μοντέλα παραγωγής Μαρτίου και Απριλίου 2012 και είναι για προληπτικό έλεγχο.\nΝέα μπαταρία για το Nissan Leaf\nΗ Nissan βρίσκεται σε διαδικασία εξέλιξη νέας μπαταρίας ιόντων λιθίου για το Leaf, σύμφωνα με το διευθύνοντα σύμβουλο της αυτοκινητοβιομηχανίας, Κάρλος Γκον.\nΜύρισε νέο Nissan X-Trail (video)\nΛίγες ημέρες πριν ανοίξουν οι πύλες του Σαλονιού Αυτοκινήτου του Παρισιού, η Nissan μας αποκάλυψε το καμάρι που θα εκθέσει στη Πόλη του Φωτός! Πρόκειται για το πρωτότυπο TeRRA SUV, ένα αμιγώς ηλεκτροκίνητο όχημα που συνδυάζει την εκτός δρόμου οδήγηση με τη φιλική προς το περιβάλλον τεχνολογία, ενώ αποκαλύπτει και πολλά σχεδιαστικά στοιχεία για το επόμενο X-Trail...\nVideo: Η… 24η Nissan!\nΑν σας αρέσουν οι αγώνες και έχετε 20 λεπτά για σκότωμα (15-Αύγουστος είναι, έχετε…), φτιάξτε καφεδάκι κι απολαύστε μέσα από τις σελίδες του NewsAuto ένα εκτενές αφιέρωμα στη συμμετοχή της Nissan στον 24ωρο αγώνα του Νίρμπουργκρινγκ!\nVideo: Project Nissan 370Z\nΤι γίνεται όταν σε ρόλο… σχεδιαστή περνά το αγοραστικό κοινό; Η απάντηση έρχεται μέσω του Project 370Z! Η Nissan έτρεξε ένα ιδιαίτερο πρόγραμμα μέσω facebook τους προηγούμενους μήνες, όπου οι επισκέπτες της σελίδας της στο μέσο κοινωνικής δικτύωσης ψήφιζαν σε ότι αφορούσε στη σχεδιασμό και όχι μόνο του συγκεκριμένου οχήματος – σε μία ειδική έκδοση «από τον κόσμο» και… «για τον κόσμο».\nΤέλος του δρόμου για το Nissan GTR;\nΟλοένα αυξάνονται οι φήμες που θέλουν το υπάρχον Nissan GT-R να είναι και το τελευταίο. Ακόμα η εξέλιξη της θεωρητικής επόμενης γενιάς, δεν έχει ξεκινήσει καν ενώ πηγές αναφέρουν πως ο Διευθύνων Σύμβουλος της Renault-Nissan, Κάρλος Γκοσν, ακόμα δεν έχει δώσει το πράσινο φως.\nΜέσω της ιστοσελίδας της αλλά του facebook, η Nissan προσφέρει επιλεγμένα καινούργια αυτοκίνητά της σε ακόμη πιο χαμηλές τιμές. Το μόνο που έχετε να κάνετε είναι να πληκτρολογήσετε www.nissan.gr/summeroffer.html ή http://www.facebook.com/NissanGreece/app_473630982649390 και να δείτε όλες τις προσφορές για τα αυτοκίνητα Nissan.


Τρόμος στο Άγιο Όρος: Νεκρός μοναχός από κορωνοϊό - Σε καραντίνα 6 μονές - ΗΛΕΚΤΡΑ Ραδιοτηλεοπτικός Σταθμός\nΤρόμος στο Άγιο Όρος: Νεκρός μοναχός από κορωνοϊό – Σε καραντίνα 6 μονές\nΠανικός σε μοναχούς και μη επικρατεί το Άγιο ‘Ορος το τελυταίο διάστημα. Ηδη νοσηλεύονται έξι μοναχοί σε νοσοκομεία της Θεσσαλονίκης , ενώ ένας έχασε τη μάχη με τον κορωνόϊό.\nΈνας μοναχός έχασε τη ζωή του λόγω κορωνοϊού με αποτέλεσμα να προκληθεί πανικός και έξι μονές να τεθούν σε καραντίνα ,παρά τα μέτρα που έχουν ληφθεί και την απαγόρευση των επισκέψεων.\nΑυτή τη στιγμή οι μονές Ζωγράφου,Κωσταμονίτου,Κουτλουμουσίου,Φιλοθέου,Οσίου Γρηγορίου έχουν τεθεί σε καραντίνα, ενώ υπάρχουν και πάρα πολλοί που ζουν στα κελιά και έχουν προσβληθεί.Πλέον απαγορεύεται η είσοδος και η έξοδος από τον Άθω γεγονός που δημιουργεί μια κατάσταση πανικού σε όλους.\nΜιλώντας στο grtimes, o διοικητής στο Άγιο Όρος, Αθανάσιος Μαρτίνος αναφορικά με τα κρούσματα που εντοπίστηκαν στην περιοχή της Αθωνικής χερσονήσου και τα μέτρα που λαμβάνονται κατά της διασποράς του κορωνοϊού. «Η κατάσταση είναι ελεγχόμενη. Συνολικά έξι μοναστήρια βρίσκονται αυτήν τη στιγμή σε καραντίνα, Το τελευταίο διάστημα έχουν καταγραφεί αρκετά κρούσματα σε μοναχούς. Από επιπλοκές κατέληξε το περασμένο Σάββατο ένας μοναχός 76 ετών, με υποκείμενα νοσήματα», επισήμανε ο κ. Μαρτίνος.\nΟ διοικητής του Αγίου Ορους ενημέρωσε ότι αυτή τη στιγμή νοσηλεύονται σε νοσοκομεία της Θεσσαλονίκης και του Πολυγύρου συνολικά επτά μοναχοί (τέσσερις στη Θεσσαλονίκη, τρεις στον Πολύγυρο) από το Άγιο Ορος, εκ των οποίων ο ένας αντιμετωπίζει και υποκείμενα νοσήματα. «Οι υπόλοιποι παρακολουθούνται με οξύμετρα από το Κέντρο Υγείας στις Καρυές. Μόνο ένας μοναχός με κινητικά προβλήματα δεν διακομίστηκε σε νοσοκομείο, αλλά παρακολουθείται και εκείνος με οξύμετρα», αναφέρει.\nΟ διοικητής του Αγίου Ορους αναφέρει ότι το Κέντρο Υγείας αλλά και τα μοναστήρια είχαν προμηθευτεί rapid test, στα οποία υποβάλλονταν όσοι εμφάνιζαν συμπτώματα ή κρίνονταν ως πιθανά κρούσματα. «Τελευταία εμφανίστηκαν αρκετά κρούσματα και έτσι ξεκίνησαν έλεγχοι στις πύλες εισόδου. Μέχρι στιγμής, εντοπίστηκαν τρία θετικά κρούσματα, ένας ναυτικός και δύο εργαζόμενοι, οι οποίοι ήταν ασυμπτωματικοί και δεν τους επετράπη η είσοδος», είπε ο κ. Μαρτίνος.


Ορίζοντας [Orizontas News]: Ερώτηση βουλευτών ΣΥΡΙΖΑ για το Κ.Υ. Μηχανιώνας\nΕρώτηση βουλευτών ΣΥΡΙΖΑ για το Κ.Υ. Μηχανιώνας\nΜε ερώτηση που κατέθεσαν στη Βουλή οι δύο βουλευτές του ΣΥΡΙΖΑ στη Β΄ Θεσσαλονίκης, Σωκράτης Φάμελλος και Λίτσα Αμμανατίδου, επισημαίνουν τα σοβαρά προβλήματα που υπάρχουν στο Κέντρο Υγείας Ν.Μηχανιώνας, λόγω της υποστελέχωσής του και ζητούν άμεση κάλυψη των βασικών ιατρικών κενών.\nΌπως υπογραμμίζουν οι δύο βουλευτές, «η υποστελέχωση του ΚΥ το οδηγεί σε υπολειτουργία καθώς και σε παροχή προβληματικής και, εν δυνάμει, επικίνδυνης περίθαλψης». Προσθέτουν δε ότι οι όποιες μεταρρυθμίσεις στον τομέα της υγείας, θα πρέπει να εξασφαλίζουν το δικαίωμα του ασθενούς σε αξιοπρεπή και ασφαλή περίθαλψη.\nΟλόκληρη η ερώτηση των δύο βουλευτών του ΣΥΡΙΖΑ, Σ.Φάμελλου και Λ.Αμμανατίδου προς τον υπουργό Υγείας έχει ως εξής:\nΘΕΜΑ: Υποβάθμιση του Κέντρου Υγείας Νέας Μηχανιώνας.\nΟι βίαιες αλλαγές που επιβλήθηκαν τα τελευταία χρόνια στο σύστημα υγείας, είχαν σαν αποτέλεσμα τη δημιουργία μεγάλων προβλημάτων, ιδιαίτερα στην πρωτοβάθμια περίθαλψη, με αποτέλεσμα την παροχή υποβαθμισμένων υπηρεσιών προς τους πολίτες.\nΜία τέτοια περίπτωση αποτελεί το Κέντρο Υγείας (ΚΥ) Νέας Μηχανιώνας το οποίο έχει οδηγηθεί σε πλήρη απαξίωση. Σύμφωνα με την Ανεξάρτητη Πρωτοβουλία Πολιτών Θερμαϊκού το ΚΥ αποδυναμώνεται συστηματικά από προσωπικό, τόσο νοσηλευτικό όσο και υποστηρικτικό (π.χ. προσωπικό καθαριότητας). Έτσι ένα ΚΥ το οποίο λειτουργεί εδώ και σχεδόν 30 χρόνια και το οποίο εξυπηρετεί τη περιοχή του Δήμου Θερμαϊκού με πληθυσμό άνω των 60.000 κατοίκων αντιμετωπίζει ιδιαίτερα προβλήματα στη λειτουργία του.\nΠιο συγκεκριμένα το ΚΥ δεν έχει παιδίατρο, παρά τις τέσσερις (4) κενές θέσεις, ενώ δεν καλύπτονται ούτε οι ειδικότητες του καρδιολόγου, του ορθοπεδικού, του ΩΡΛ, του γυναικολόγου και άλλων ειδικοτήτων. Επιπλέον, η καθαριότητα καλύπτεται αποσπασματικά με τετράωρη απασχόληση εκτός αργιών με προσωπικό ιδιωτικού συνεργείου από το νοσοκομείο Αγίου Παύλου και ως εκ τούτου δεν τηρούνται οι απαραίτητοι κανόνες υγιεινής.\nΈτσι οι κάτοικοι της περιοχής είναι αναγκασμένοι να προσφεύγουν σε ιδιώτες γιατρούς πληρώνοντας μάλιστα το αντίστοιχο τίμημα αφού υπάρχει και έλλειψη συμβεβλημένων γιατρών με το ΠΕΔΥ.\nΕπιπρόσθετα στα παραπάνω θα πρέπει να σημειώσουμε ότι το συγκεκριμένο ΚΥ κατά την περίοδο του καλοκαιριού εξυπηρετεί ακόμη περισσότερους κατοίκους, καθώς εκτιμάται ότι ο πληθυσμός εκείνη την περίοδο ανέρχεται σχεδόν στις 100.000.\nΗ ανωτέρω περιγραφείσα κατάσταση αποδεικνύει την λάθος κατεύθυνση των μεταρρυθμίσεων στο χώρα της υγείας, ενώ θέτει σε κίνδυνο καθημερινά τη ζωή πολιτών και παράλληλα τους επιβαρύνει οικονομικά.\n· Η υποστελέχωση του ΚΥ το οδηγεί σε υπολειτουργία καθώς και σε παροχή προβληματικής και, εν δυνάμει, επικίνδυνης περίθαλψης.\n· Οι όποιες μεταρρυθμίσεις στον τομέα της υγείας θα πρέπει να εξασφαλίζουν το δικαίωμα του ασθενούς σε αξιοπρεπή και ασφαλή περίθαλψη.\n1) Πως προτίθεται να αντιμετωπίσει το πρόβλημα της υπολειτουργίας του Κέντρου Υγείας Νέας Μηχανιώνας και με ποιο χρονοδιάγραμμα;\n2) Θα υπάρξει άμεση κάλυψη των βασικών ιατρικών κενών του Κέντρου Υγείας για την παροχή αξιοπρεπούς περίθαλψης στους κατοίκους της περιοχής;


Need for Speed 2021 - GameWorld.gr\n19 Jun 2020 11:36\t#235645 by ViKouk\nNeed for Speed 2021 was created by ViKouk\nΚατά τη διάρκεια του EA Play η Criterion Games παρουσίασε μερικά πλάνα από το επόμενο Need for Speed.\nΤο βίντεο δεν σας δείχνει πολλά, αλλά περιέχει μερικά πολύ όμορφα αμάξια.\n19 Jun 2020 13:08\t#235652 by Blood Prince\nReplied by Blood Prince on topic Need for Speed 2021\nΕμένα με ενδιαφέρει το αν θα είναι Cross Gen γιατί δεν σκοπεύω να μεταβώ στην νέα γενιά τον πρώτο χρόνο.\n17 Aug 2020 02:21\t#237564 by BigGreekGamer\nReplied by BigGreekGamer on topic Need for Speed 2021\nΔιέρρευσε το gameplay της alpha έκδοσης.\nΟ YouTuber BlackPanthaa έδωσε στη δημοσιότητα ένα gameplay video του νέου Need for Speed, το οποίο αποτελεί πρώιμη εκδοχή της νέας έκδοσης. Μας θυμίζει περισσότερο alpha έκδοση, αφού το περιβάλλον δεν έχει καν ολοκληρωθεί.


Διακοπές στη Νάξο, Καλοκαίρι 2016\nΔιακοπές στη Νάξο, Καλοκαίρι 2016 - Προσφορά!\nΟικονομικά πακέτα διακοπών » Διακοπές στη Νάξο προσφορά\nΝάξος Καλοκαίρι 2016\n6ημέρες (4 διαν/σεις) ή 7ημέρες (5 διαν/σεις) διακοπές στη Νάξο!\nστις παρακάτω τιμές!\nΆφιξη στο λιμάνι, επιβίβαση στο πλοίο με την καθοδήγηση του συνοδού, απόπλους για Νάξο και άφιξη στο πανέμορφο νησί.\nΈχετε τη δυνατότητα ενοικίασης αυτοκίνητου ή μοτοσυκλέτας.\nΤα ακτοπλοϊκά δρομολόγια πραγματοποιούνται με το High Speed της Hellenic Seaways\nγια άνετη & γρήγορη μεταφορά.\nΔρομολόγια πλοίου ΗΙGHSPEED 4:\nΠειραιάς – Νάξος: 07.15-11.10\nTo λεωφορείο της επιστροφής αναχωρεί στις 19.45.\nDIMITRA STUDIOS Καστράκι\nΒρίσκεται κοντά σε μία από τις πιο όμορφες και γνωστές παραλίες της Νάξου, την παραλία Καστράκι. Είναι χτισμένο σύμφωνα με την αρχιτεκτονική των Κυκλάδων με όλες τις ανέσεις.\nΤα δωμάτιά του διαθέτουν κλιματισμό, τηλεόραση, δωρεάν Wi-Fi,\n6 ημέρες- 4 διανυκτερεύσεις.\n6 ημέρες- 4 διανυκτερεύσεις\nΤο ξενοδοχείο Σέργης είναι ένα από τα πιο παραδοσιακά ξενοδοχεία δύο αστέρων στη Νάξο. Κτισμένο το 1981 και ανακαινισμένο πρόσφατα (2011). Κοντά στα περισσότερα σημεία ενδιαφέροντος της Χώρας και με δωμάτια για όλα τα γούστα.\nBARBOUNI HOTEL 2* Νάξος\nΒρίσκεται μόλις 100 μέτρα από την κεντρική πλατεία της πόλης της Νάξου. Απέχει μόλις 200 μέτρα απο την αμμώδη παραλία του Αγίου Γεωργίου. Η παραλία είναι κατάλληλη για wind surfing, και άλλα θαλάσσια σπόρ.\nΌλα τα δωμάτια έχουν σχεδιαστεί προσεκτικά έτσι ώστε να παρέχουν την καλύτερη δυνατή παραδοσιακή ατμόσφαιρα και διακόσμηση.\nCORONIS 3* Νάξος\nΠάνω στον παραλιακό δρόμο της Χωρας (Ναξου), πλήρως ανακαινισμένο, προσφέρει όλες τις σύγχρονες ανέσεις χειμώνα-καλοκαίρι και επιπλέον μια φιλική και χαλαρή ατμόσφαιρα που εξασφαλίζει αξέχαστη διαμονή.\nALKYONI BEACH 3* Νάξος\nΤο συγκρότημά βρίσκεται στην παραλία του Αγίου Γεωργίου, μόλις λίγα βήματα από τη Χώρα της Νάξου. Απολαύστε τις διακοπές σας στη Νάξο σε ένα από τα δίκλινα ή τα οικογενειακά δωμάτια του ξενοδοχείου.\nΝΑΧΟS RESORT Νάξος\nΚτισμένο λίγα μέτρα από την απέραντη αμμουδιά του Αγίου Γεωργίου με την χρυσαφένια άμμο και τα ρηχά καταγάλανα νερά.\nΣημαντικό του πλεονέκτημα, η μικρή απόσταση από τα περισσότερα κομβικά σημεία του νησιού που αποτελούν πόλο έλξης των επισκεπτών.\n* Η τιμή στο τετράκλινο αφορά παιδί ως 12 ετών.\nDepis Edem Luxury Villas - Νάξος\n309€ απο 618€\n320€ απο 640€


Το κατ’ εικόνα και καθ’ ομοίωσιν | Πεμπτουσία\nΤο κατ’ εικόνα και καθ’ ομοίωσιν\nΟ πανάγαθος Θεός, μας δημιούργησε κατ’ εικόνα αυτού και καθ’ ομοίωσιν· και το μεν κατ’ εικόνα, το έχουν όλοι οι άνθρωποι, και ασεβείς και ορθόδοξοι· το δε καθ’ ομοίωσιν, πολύ ολίγοι το έχουν.\nΑς εξετάσουμε λοιπόν τι είναι το καθ’ ομοίωσιν. Καθ’ ομοίωσιν είναι, το να μιμηθεί ο άνθρωπος τον Θεό, όσο μπορεί, όπως τον μιμήθηκαν και οι Άγιοι. Επειδή ο άνθρωπος που έχει το κατ’ εικόνα μόνον, και δεν έχει το καθ’ ομοίωσιν, σε τίποτε δεν ωφελήθηκε άν και είναι άνθρωπος και λέγεται λογικός. Όταν έχει το λογικό, και κάνει τα έργα των ανόητων, πώς μπορεί να λέγεται λογικός; Εάν δεν μιμηθεί τον Κύριο, όσον είναι δυνατόν σε ανθρώπους, στην ταπείνωση, στην πραότητα, στη δικαιοσύνη, στην ελεημοσύνη, στη σωφροσύνη και καθαρότητα, αλλά κάνει έργα ανόητων και θηρίων, πώς είναι δυνατόν να τον ονομάσεις εκείνον τον άνθρωπο λογικό; Όταν μιμείται το λιοντάρι στο θυμό, στην μνησικακία την καμήλα, στην αρπαγή τον λύκο, στην πονηριά την αλεπού, στην φαρμακερή γλώσσα το φίδι, στην μάχη το σκύλο, στα σαρκικά το άλογο, και στην γαστριμαργία τον χοίρο, πώς να ονομαστεί λογικός;\nΚάθε ένα από αυτά τα ζώα που είπαμε, έχει το φυσικό του πάθος· αλλ’ ο ταλαίπωρος άνθρωπος, αν δεν φροντίσει να νικήσει το πάθος που τον κυριεύει, σιγά-σιγά τον κυριεύουν όλα τα άλλα πάθη, και γίνεται μιμητής όλων των θηρίων στην κακία και δύσκολα έρχεται σε μετάνοια. Δύσκολα σηκώνεται από το βάθος της τόσο μεγάλης κακίας, εκτός μόνον εάν βοηθηθεί και από άλλον, και μάλιστα από τον πανοικτίρμονα Κύριο.\nΠρέπει ο άνθρωπος να βιάσει τον εαυτόν του σε όσα τον ελέγχει η συνείδηση. Εάν δεν αγωνισθούμε εναντίον αυτών που η συνείδησή μας δεν συμφωνεί και μας ελέγχει, για όσα κακά πράττουμε, και για όσα θεάρεστα αμελούμε, αλλά την περιφρονούμε, τότε σιγά-σιγά σταματά και δεν μας ελέγχει. Μοιάζουμε τότε με τον άρρωστο, που έφθασε στο θάνατο και τον ρωτάς αν κάπου πονά, και σου απαντά ότι δεν αισθάνεται κανένα πόνο και τότε καταλαβαίνεις ότι σε λίγο πεθαίνει. Ή πάλιν σαν την πληγή που από την πολυκαιρία μολύνθηκε, και της βάζουν αλοιφή και όσο βαριά και αν ήταν δεν αισθάνεται πόνο.\nΈτσι και ο ταλαίπωρος άνθρωπος όταν φθάσει σε μεγάλη κακία, όσες απειλές και αν ακούσει, είτε για την κόλαση, ή τη γέεννα, ή το πυρ και τον ακοίμητο σκώληκα, δεν το σκέφτεται καθόλου, μόνον τα ακούει σαν παραμύθια, και μάλιστα κουράζεται με εκείνους που τα διδάσκουν και τους θεωρεί φορτικούς και ενοχλητικούς. Μοιάζει ο ανόητος, σαν τον βοσκό που ενοχλείται την νύκτα όταν γαυγίζουν οι σκύλοι και δεν κοιμάται αναπαυτικά ακούοντάς τους, και δεν σκέφτεται ότι αν οι σκύλοι σιωπήσουν βρίσκουν οι λύκοι ευκαιρία και του ξεσχίζουν όλα τα πρόβατα, έχοντας βοηθό το σκοτάδι της νύκτας.\nΑυτή η ζωή μας, μοιάζει με την νύκτα, και οι πονηροί και αρπάγες λύκοι, μοιάζουν με τους δαίμονες που διψούν να πιουν το αίμα των ψυχών μας, και να μας αφανίσουν από το πρόσωπο του Θεού και δημιουργού μας. Ας μην κουραζόμαστε, παρακαλώ την αγάπη σας, να ακούμε τις θείες Γραφές και να μην περιφρονούμε αυτούς που μας θυμίζουν τα λόγια του Θεού έστω κι αν είναι ευτελείς και αγράμματοι.


Περιπατητικός Διαλογισμός- walking meditation - natura nrg\nΑρχική Body and mind Περιπατητικός Διαλογισμός – Walking Meditation\nΜπορεί άραγε να διαλογιστεί κανείς περπατώντας; Κι όμως ναι! Περιπατητικός Διαλογισμός ή αλλιώς walking meditation.\nΟ περιπατητικός διαλογισμός έχει τις ρίζες του στο Βουδισμό και μπορεί να χρησιμοποιηθεί ως μέρος μιας πρακτικής συνειδητοποίησης. Έχει πολλά οφέλη και θα σας βοηθήσει να αισθανθείτε γειωμένοι, ισορροπημένοι και γαλήνιοι. Σας βοηθά επίσης να αναπτύξετε μια διαφορετική ευαισθητοποίηση για το περιβάλλον, το σώμα και τις σκέψεις σας.\nΣυνήθως, κατά τη διάρκεια του εν λόγω διαλογισμού περπατάτε σε κύκλο ή εμπρός και πίσω σε ευθεία γραμμή ή σε λαβύρινθο, ανάλογα με την τεχνική. Είναι επίσης δυνατό να κάνετε περιπατητικό διαλογισμό σε μεγαλύτερη απόσταση.\nΠαραδείγματα του περιπατητικού διαλογισμού περιλαμβάνουν τις τεχνικές: kinhin, theravada, vipassana. Οι τεχνικές μπορούν να είναι τόσο λεπτομερείς όσο η κατανομή κάθε βήματος σε έξι μέρη ή απλώς να περπατάτε προσεκτικά σε ένα χώρο. Μπορείτε να ενσωματώσετε την αναπνοή σας ή ένα μάντρα. Ξεκινήστε κάνοντας την άσκηση αυτή σε συγκεκριμένο τόπο και χρόνο, ιδανικά σε κάποιο μέρος με πράσινο ή θάλασσα.\nΟ ρυθμός είναι αργός και μπορεί να διαφέρει ανάλογα με τη συγκεκριμένη τεχνική. Συχνά, οι ασκούμενοι κάνουν μια συνεδρία διαλογισμού περπατήματος μεταξύ καθισμένων διαλογισμών.\nΟφέλη στην υγεία και ευεξία\nΕνισχύει τη ροή του αίματος\nΟ περιπατητικός διαλογισμός ενδείκνυται συχνά από άτομα που κάνουν καθιστική ζωή. Η πρακτική του περπατήματος βοηθά να ρέει το αίμα, ειδικά στα πόδια. Βοηθά στην ανακούφιση των αισθήσεων της βραδύτητας ή της στασιμότητας.\nΤο προσεκτικό περπάτημα είναι επίσης ένας πολύ καλός τρόπος για να αυξήσετε την κυκλοφορία του αίματος και να αυξήσετε τα ενεργειακά σας επίπεδα, ειδικά εσείς που κάνετε καθιστή εργασία για παρατεταμένες περιόδους.\nΤο περπάτημα μετά το φαγητό είναι ένας φανταστικός τρόπος για την ενίσχυση της πέψης, ειδικά εάν έχετε καταναλώσει ένα βαρύ γεύμα.\nΗ κίνηση βοηθά την τροφή να χωνευτεί καλύτερα από το πεπτικό σύστημα και μπορεί επίσης να αποτρέψει τη δυσκοιλιότητα.\nΜια μελέτη του 2017 για νεαρούς ενήλικες έδειξε ότι το περπάτημα είναι πιο αποτελεσματικό στη μείωση των συμπτωμάτων άγχους όταν συνδυάζεται με διαλογισμό.\nΟι συμμετέχοντες έδειξαν σημαντικές βελτιώσεις στα επίπεδα άγχους τους είτε κάνοντας διαλογισμό πριν από το περπάτημα, είτε περπάτησαν πριν από το διαλογισμό. Τα άτομα που περπατούσαν μόνο, δεν έδειξαν ιδιαίτερες βελτιώσεις. Κάθε συνεδρία διαλογισμού ή περπατήματος ήταν 10 λεπτά.\nΜια μικρή μελέτη του 2016 κατέληξε στο συμπέρασμα ότι η πρακτική περιπατητικού διαλογισμού είχε θετική επίδραση στα επίπεδα σακχάρου στο αίμα σε άτομα με διαβήτη τύπου 2.\nΥπήρχαν δύο ομάδες μελέτης: Η μία ομάδα εξασκούσε παραδοσιακό περπάτημα για 30 λεπτά, 3 φορές την εβδομάδα για 12 εβδομάδες. Η δεύτερη ομάδα, όμως, που έκανε τη βουδιστική πρακτική πεζοπορίας έδειξε περισσότερη βελτίωση στις τιμές σακχάρου στο αίμα.\nΑνακουφίζει τα συμπτώματα κατάθλιψης\nΕίναι σημαντικό να παραμείνετε δραστήριοι, ειδικά καθώς μεγαλώνετε. Η τακτική άσκηση βοηθά στην αύξηση των επιπέδων φυσικής κατάστασης και στη βελτίωση της διάθεσης.\nΣύμφωνα με μια μικρή μελέτη του 2014, οι ηλικιωμένοι που πήραν μέρος στην έρευνα, είχαν λιγότερα συμπτώματα κατάθλιψης μετά την άσκηση του περιπατητικού διαλογισμού 3 φορές την εβδομάδα για 12 εβδομάδες. Επίσης, βελτίωσαν την αρτηριακή τους πίεση και τα λειτουργικά επίπεδα φυσικής κατάστασης.\nΣε ενδιαφέρει επίσης ⇒ Shinrin-Yoku. Άφησε τη φύση να σου διώξει το στρες!\nΠροωθεί την ευεξία\nΌποτε είναι δυνατόν, κάντε μια βόλτα στη φύση, όπως ένα πάρκο, έναν κήπο ή ένα δάσος. Θα πάρετε χαρά και ευεξία και θα νιώσετε θα αισθανθείτε πιο ισορροπημένοι.\nΗ πρακτική του forest bath είναι εξαιρετικά δημοφιλής στην Ιαπωνία για τα πλεονεκτήματά της, όπως: χαλάρωση και αυξημένη εγκεφαλική δραστηριότητα.\nΣύμφωνα με μια μελέτη του 2018, οι άνθρωποι που περπατούσαν για 15 λεπτά σε ένα δάσος έδειξαν βελτιώσεις στη διάθεσή τους, στα επίπεδα άγχους και την αρτηριακή πίεση.\nΓια να δείτε τα οφέλη της άσκησης, δεν είναι απαραίτητο να κάνετε μια έντονη προπόνηση. Έρευνες έδειξαν ότι η τακτική μέτρια άσκηση έχει θετική επίδραση στην ποιότητα του ύπνου.\nΤο περπάτημα μπορεί να συμβάλει στη βελτίωση της ευελιξίας και στη μείωση της έντασης των μυών, ώστε να αισθάνεστε καλύτερα σωματικά.\nΕπιπλέον, θα έχετε περισσότερες πιθανότητες να μειώσετε τα συναισθήματα του στρες και του άγχους, ειδικά αν περπατήσετε το πρωί. Όλα αυτά τα οφέλη μπορούν να σας αφήσουν με ένα ήρεμο, καθαρό μυαλό, ώστε να κοιμηθείτε βαθιά κάθε βράδυ.\nΔυναμώνει την αυτογνωσία\nΗ ενσωμάτωση της προσοχής μπορεί να κάνει την άσκηση πιο συνειδητή. Πηγαίνετε σε έναν ήσυχο χώρο και απλά περπατήστε με αργό ή κανονικό ρυθμό, δίνοντας έμφαση στα πόδια σας. Προσπαθήστε να αντιληφθείτε πότε τα δάχτυλα του ποδιού σηκώνονται από το έδαφος, πότε το πέλμα ακουμπά ολόκληρο στο έδαφος και πότε ακουμπά μόνο η φτέρνα. Παρατηρήστε όσες περισσότερες λεπτομέρειες μπορείτε στο σώμα σας.\nΤο μυαλό θ’ αφήσει την περιπλάνηση και θα στρέψει την προσοχή του στα πόδια σας. Με τον τρόπο αυτό, αναπτύσσετε την ικανότητα να επαναφέρετε το μυαλό σας πίσω σε εσάς, και όχι στα εξωτερικά δρώμενα. Αυτή η ικανότητα θα σας επιτρέψει να είστε συνεχώς παρόντες και να ελέγχετε προς τα πού θα στρέψετε την προσοχή σας, ειδικά σε περιόδους στρες.\nΕμπνέει τη δημιουργικότητα\nΗ εξάσκηση της προσοχής μπορεί να σας φέρει περισσότερη σαφήνεια και εστίαση στα πρότυπα σκέψης σας, τα οποία με τη σειρά τους μπορούν να τονώσουν τη δημιουργικότητα.\nΜια έρευνα που έγινε στην Πολωνία το 2015 επισημαίνει τη σημαντική σχέση μεταξύ της προσοχής και της δημιουργικότητας.\nΕνισχύει την ισορροπία\nΜια πρόσφατη μελέτη που έγινε πριν ένα χρόνο σε γυναίκες μεγαλύτερης ηλικίας δείχνει ότι ο περιπατητικός διαλογισμός μπορεί να ενθαρρύνει την καλύτερη σωματική ισορροπία καθώς και την ευαισθητοποίηση και το συντονισμό των αστραγάλων.\nΗ πρακτική περιλαμβάνει την επίγνωση των κινήσεων των ποδιών και των αστραγάλων ενώ περπατάτε αργά.\nΚάντε το mindfull περπάτημα μέρος της καθημερινότητά σας\nΑκολουθούν μερικές συμβουλές που θα σας βοηθήσουν να ξεκινήσετε με μια συνεπή ρουτίνα περιπατητικού διαλογισμού περπατήματος:\nΕστιάστε στην παρούσα στιγμή. Το να προσέχετε κάθε στιγμή είναι μια συνήθεια που χρειάζεται χρόνο για να καλλιεργηθεί..\nΌσο πιο συχνά μπορείτε, εστιάστε στους ήχους γύρω σας, στην αναπνοή σας ή σε τυχόν σωματικές αισθήσεις.\nΣυντονιστείτε στις σκέψεις σας και παρατηρήστε τις καθώς έρχονται και φεύγουν.\nΔείτε πώς νιώθετε διαφορετικά όταν περπατάτε σε έναν προορισμό βιαστικά σε σχέση με το αργό περπάτημα.\nΟ περιπατικός διαλογισμός αποτελεί μια απλή και ολιστική πρακτική για την ανάπτυξη της ηρεμίας, της σύνδεσης και της ενσωματωμένης συνειδητοποίησης. Μπορεί να εξασκηθεί τακτικά, πριν ή μετά από καθιστικό διαλογισμό ή οποιαδήποτε στιγμή μετά από μια κουραστική μέρα στη δουλειά ή ένα «τεμπέλικο» πρωί της Κυριακής. Η τέχνη περιπατικού διαλογισμού θα σας μάθει πώς να χρησιμοποιείτε τη φυσική κίνηση του περπατήματος για να καλλιεργήσετε τη συνείδηση και την άγρυπνη παρουσία.\nwww.naturanrg.gr, Natura Nrg #113\nΠροηγούμενο άρθροΕΛΗΞΕ- Κερδίστε το eco-friendly κύπελλο καφέ Bamboo Puro και βιολογικό καφέ φίλτρου Puro Fairtrade\nΕπόμενο άρθροΑποτοξινωθείτε και αδυνατίστε με φρούτα και λαχανικά


H Media Day της Κύμης!\nΗ Media Day της Κύμης!\npannikolaou 27 Σεπτεμβρίου, 2017 27 Σεπτεμβρίου, 2021 332\nΗμέρα τύπου η σημερινή, με το επιτελείο της Κύμης, προπονητικό και αγωνιστικό να βρίσκεται στη διάθεση των εκπροσώπων των μέσων ενημέρωσης.\nΑρχικά, μίλησαν στην αίθουσα των συνεντεύξεων τύπου, οι προπονητές της ομάδας, Γιάννς Καστρίτης, Δημήτρης Βαρβούνης, Ισίδωρος Κουτσός και Δημήτρης Πασπαλάς.\nΟ Γιάννης Καστρίτης.\nΓ.Καστρίτης:’Θα χρειαστεί δουλειά και υπομονή’\nΑρχικά το λόγο πήρε ο κόουτς της ομάδας Γιάννης Καστρίτης, που αναφέρθηκε στους στόχους της ομάδας απαντώντας παράλληλα σε όλες τοις ερωτήσεις που του έγιναν. Μεταξύ άλλων ανέφερε:’Είμαστε 10 μέρες πριν την επίσημη έναρξη των υποχρεώσεων, η προετοιμασία μας ολοκληρώνεται, ξεπεράσαμε όποια προβλήματα είχαμε και είμαστε απόλυτα ευχαριστημένοι από την προσπάθεια των παικτών.Θα χρειαστεί δουλειά και υπομονή από όλους για να φτάσουμε στο επιθυμητό αποτέλεσμα. Η Α1 αποτελείται από αχαρτογράφητα νερά, δεν μπορούμε να κάνουμε μακροχρόνια πλάνα και να πούμε από τώρα για τους στόχους μας. Σίγουρα, αυτό που μπορούμε να πούμε τώρα, είναι πως θέλουμε να κάνουμε ένα βήμα παραπάνω από πέρυσι. Στόχος μας είναι να είμαστε ανταγωνιστικοί εντός και εκτός έδρας. Πρέπει να κάνουμε νίκες και μακριά από τη Χαλκίδα γιατί είναι πολύ δύσκολο αν στηριχτείς μόνο στην έδρα σου να τα καταφέρεις. Μια κακή βραδιά, ένα άτυχο αποτέλεσμα μπορεί να είναι μη αναστρέψιμο αν δεν είσαι δυνατός και μακριά από το γήπεδό σου. Θα είμαστε στο σημείο που θέλουμε ως ομάδα μετά τον Νοέμβριο. Αυτό δεν σημαίνει όμως πως δεν θα διεκδικήσουμε αγώνες πριν από αυτό το χρονικό διάστημα’.\nΟ Δημήτρης Βαρβούνης.\nΟ Δημήτρης Βαρβούνης από τη μεριά του επισήμανε: ‘Να ευχαριστήσω την οικογένεια Θεοδώρου για την εμπιστοσύνη που μας έδειξε. θα προσπαθήσουμε για το καλύτερο, περιμένουμε τη βοήθεια όλων όσων αγαπούν το μπάσκετ της Εύβοιας και στο τέλος της σεζόν θα έχουμε και το ανάλογο αποτέλεσμα’.\nΟ Ισίδωρος Κουτσός.\nΟ Ισίδωρος Κουτσός είπε: ‘Στόχος μας είναι μέρα με τη μέρα να γινόμαστε καλύτεροι και την 1η αγωνιστική να είμαστε όσο το δυνατόν πιο έτοιμοι. Εύχομαι υγεία σε όλους, περιμένω να είναι όλος ο κόσμος μαζί μας και να μας ενισχύσουν’.\nΟ Δημήτρης Πασπαλάς.\nΟ Δημήτρης Πασπαλάς είπε:’Φέτος μιλάμε για μια εντελώς καινούργια ομάδα, με 14 νέα πρόσωπα, κάτι που απαίτησε έξτρα δουλειά αλλά τα καταφέραμε, η προετοιμασία πήγε καλά και την επόμενη εβδομάδα θα πάμε να διεκδικήσουμε ότι καλύτερο μπορούμε στο Λαύριο’.\nΟ Ανδρέας Γλυνιαδάκης.\nΑ.Γλυνιαδάκης:’Στόχος μας η γρήγορη εξασφάλιση της παραμονής’\nΟ Ανδρέας Γλυνιαδάκης για τις πρώτες του εντυπώσεις τόνισε:’ Πρόκειται για μια οικογενειακή διοίκηση, ανθρώπους που αγαπούν το μπάσκετ και ξέρουν να το στηρίζουν. Προσωπικά με αγκάλιασαν από την πρώτη στιγμή, μου αρέσει που είμαι εδώ, οι επιλογές ήταν πολύ σωστές, ο προπονητής είναι εξαιρετικός και περιμένω μια πολύ ενδιαφέρουσα χρονιά. Ο στόχος μας είναι ξεκάθαρα να εξασφαλίσουμε όσο πιο γρήγορα την παραμονή μας. Εγώ προσωπικά θέλω να βοηθήσω όσο μπορώ περισσότερο την ομάδα μου, να βοηθήσω με την εμπειρία μου τους ξένους για να προσαρμοστούν πιο εύκολα στα νέα δεδομένα. Δουλεύουμε πολύ για τον αγώνα με το Λαύριο, το φαβορί είναι σίγουρα οι αντίπαλοι μας, αλλά δουλεύουμε σωστά και πιστεύουμε πως θα τα καταφέρουμε. Είναι πολύ σημαντικές οι νίκες στην Α1 μακριά από το γήπεδό σου, θέλουμε και μπορούμε να δείξουμε ένα καλό αγωνιστικό πρόσωπο‘.\nΟ Σωτήρης Μανωλόπουλος.\nΣωτ.Μανωλόπουλος:’Ξεκινάμε από την άμυνα’\nΟ Σωτήρης Μανωλόπουλος επιστρέφει σε γνώριμα λημέρια καθώς πριν από 4 χρόνια ήταν παίκτης του Ικάρου όταν είχε μετακομίσει στη Χαλκίδα. Στις δηλώσεις του είπε μεταξύ άλλων:’Κοινό συστατικό μπορεί να είναι η πόλη της Χαλκίδας, αλλά η Κύμη είναι μια πολύ οργανωμένη ομάδα και οι άνθρωποι της μας έχουν υποδεχθεί με τον καλύτερο τρόπο. Θέλουμε να παίξουμε καλό μπάσκετ και να προσεγγίσουμε τον κόσμο της Χαλκίδας. Στόχος μας είναι ξεκάθαρα η παραμονή, όποιος πει οτιδήποτε άλλο θα είναι εκτός πραγματικότητας. Όποια ομάδα είναι από το Νο 6 και κάτω πρέπει να ξεκινάει με αυτό το στόχο. Γρήγορη παραμονή και καλό μπάσκετ είναι για μένα το ιδανικό για φέτος. Πέρυσι με τα Τρίκαλα κάναμε κάποια μεγάλα διπλά. Εκτός έδρας είναι πολύ δύσκολα τα παιχνίδια γιατί οι Αμερικάνοι δεν μπορούν να προσαρμοστούν εύκολα στις συνθήκες ενός εκτός έδρας παιχνιδιού. Πρώτος στόχος είναι να προσαρμοστούν όλα τα παιδιά και μετά να διεκδικήσουμε όσες περισσότερες νίκες γίνεται. Θα δείξουμε αρχικά από την άμυνα πόσο σοβαρή και πειθαρχημένη ομάδα είμαστε. Η άμυνα δεν απαιτεί χημεία, απαιτεί θέληση και την έχουμε. Ξεκινώντας από την άμυνα θα κερδίσουμε παιχνίδια και χρόνο ώστε να συμπληρώσουμε τα κομμάτια που χρειαζόμαστε για την επίθεση. Στην πορεία ο κόσμος θα δει και το καλό μπάσκετ από την ομάδα μας’.